NACRT ZAKONA O STRANCIMA: Mišljenje Poverenika za zaštitu ravnopravnosti na Nacrt zakona\nMinistarstvo unutrašnjih poslova je dopisom 01 broj: 5451/17 od 22. maja 2017. godine, dostavilo Povereniku za zaštitu ravnopravnosti Nacrt zakona o strancima, radi davanja mišljenja.\nUstav Republike Srbije ("Sl. glasnik RS", br. 98/2006 - dalje: Ustav) zabranjuje svaku diskriminaciju, neposrednu ili posrednu, po bilo kom osnovu, a naročito po osnovu rase, pola, nacionalne pripadnosti, društvenog porekla, rođenja, veroispovesti političkog ili drugog uverenja, imovnog stanja, kulture, jezika, starosti i psihičkog ili fizičkog invaliditeta.\nUstavna zabrana diskriminacije bliže je razrađena Zakonom o zabrani diskriminacije ("Sl. glasnik RS", br. 22/2009), koji u članu 2. stav 1. tačka 1. propisuje da diskriminacija i diskriminatorno postupanje označavaju svako neopravdano pravljenje razlike ili nejednako postupanje, odnosno propuštanje (isključivanje, ograničavanje ili davanje prvenstva), u odnosu na lica ili grupe kao i na članove njihovih porodica, ili njima bliska lica, na otvoren ili prikriven način, a koji se zasniva na rasi, boji kože, precima, državljanstvu, nacionalnoj pripadnosti ili etničkom poreklu, jeziku, verskim ili političkim ubeđenjima, polu, rodnom identitetu, seksualnoj orijentaciji, imovnom stanju, rođenju, genetskim osobenostima, zdravstvenom stanju, invaliditetu, bračnom i porodičnom statusu, osuđivanosti, starosnom dobu, izgledu, članstvu u političkim, sindikalnim i drugim organizacijama i drugim stvarnim, odnosno pretpostavljenim ličnim svojstvima.\nPoverenik za zaštitu ravnopravnosti prvenstveno ukazuje da bi bilo neophodno izvršiti terminološko usklađivanje Nacrta zakona sa antidiskriminacionim propisima, kako osnovnim zakonom u toj oblasti – Zakonom o zabrani diskriminacije, tako i sa Zakonom o sprečavanju diskriminacije osoba sa invaliditetom ("Sl. glasnik RS", br. 33/2006 i 13/2016), na šta je ukazano dopisom broj: 011-02-27/2016-02 od 6. oktobra 2016. godine, koji je upućen povodom javne rasprave o Nacrtu zakona. Naime, kada se radi o osobama sa invaliditetom u Nacrtu zakona se na više mesta (npr. član 3. tačka 24), član 75. stav 3, član 87. stav 5) koristi pojam osobe sa posebnim potrebama ili stranac sa posebnim potrebama, što nije u duhu domaćih i međunarodnih antidiskriminacionih propisa. Poverenica za zaštitu ravnopravnosti koristi priliku da skrene pažnju da je termin "osoba sa posebnim potrebama" neodgovarajući i uvredljiv, jer svaka osoba ima iste potrebe samo ih realizuje na različite načine, bez obzira na to da li ima invaliditet ili ne. Takođe, važno je prepoznati da se terminologija koju koristimo kad govorimo o osobama sa invaliditetom menja kroz vreme u odnosu na pristup. Naime, termini kao što su invalid ili osoba sa posebnim potrebama su prevaziđeni, ali i uvredljivi, jer ne posmatraju celu osobu kao ljudsko biće. Kada koristimo izraz invalidna osoba sugerišemo da je invaliditet prva i jedina karakteristika i lično svojstvo osobe, odnosno, ne posmatramo je kao ljudsko biće, već joj pristupamo isključivo i jedino iz ugla teškoće, odnosno smetnje koju ima. Naime, invaliditet je samo još jedna od brojnih karakteristika osobe sa invaliditetom. Stoga, umesto pobrojanih termina, koji su prevaziđeni i uvredljivi, ispravno je koristiti termin – osoba sa invaliditetom, jer se na taj način stavlja fokus na osobu, a ne na njen invaliditet.\nNacrt zakona na više mesta, i to konkretno u članovima 80, 85. i 99. predviđa da se žalba koja se može izjaviti na odluku nadležnog organa, mora podneti u pisanoj formi i na srpskom jeziku. Poverenica je mišljenja da ova odredba unosi zabunu imajući u vidu odredbu člana 10 Nacrta zakona kojom je propisano da se u postupku odlučivanja o pravima i obavezama stranca propisanih ovim zakona, primenjuju odredbe zakona kojim je uređen opšti upravni postupak, ukoliko ovim zakonom nije drugačije određeno. Odredbama člana 4. Zakona o opštem upravnom postupku ("Sl. glasnik RS", br. 18/2016), propisana je upotreba srpskog jezika u postupku. Međutim, treba imati u vidu da Zakon o opštem upravnom postupku u članu 55. predviđa da ako se postupak ne vodi na jeziku stranke ili drugog učesnika u postupku, a oni ne razumeju srpski jezik, sam tok postupka im se prevodi na njihov zahtev i omogućava im se obaveštavanje na njihovom jeziku i pismu, odnosno jeziku i pismu koji razumeju. Takođe članom 199. st. 1. i 2. Ustava predviđeno je da svako ima pravo da koristi svoj jezik pred sudom, drugim državnim organom ili organizacijom koja vrši javna ovlašćenja, kao i da neznanje jezika na kome se postupak vodi ne sme biti smetnja za ostvarivanje i zaštitu ljudskih i manjinskih prava. Imajući u vidu navedeno, Poverenica je mišljenja da je neophodno još jednom razmotriti navedene članove Nacrta zakona, pri čemu ističe da prema Ustavu i Zakonu o zabrani diskriminacije u lična svojstva na osnovu kojih može biti izvršena diskriminacija spada i jezik kao lično svojstvo.\nČlanom 104. Nacrta zakona uređeno je podnošenje zahteva za izdavanje lične karte za stranca i stavom 1. navedenog člana propisano da je stranac koji ispunjava zakonom propisane uslove za izdavanje lične karte za stranca, dužan da u roku od 30 dana od ostvarivanja prava zbog kojeg mu se izdaje lična karta (odnosno ispunjenja uslova za njeno izdavanje) podnese nadležnom organu zahtev za izdavanje lične karte. Stavom 2. istog člana utvrđeno je da je stranac koji navrši 16 godina i ostvari pravo na ličnu kartu za strance, dužan da podnese zahtev za izdavanje lične karte za strance nadležnom organu u roku od 15 dana po navršenoj šesnaestoj godini života. Imajući u vidu da stranac koji ostvaruje pravo na ličnu kartu sa navršenih šesnaest godina života, pod pretpostavkom da je ispunio druge zakonom propisane uslove za ostvarenje toga prava, u celosti ispunjava uslove za ličnu kartu za stranca tek u tom trenutku, dakle sa navršenih šesnaest godina života, nije jasan razlog propisivanja kraćeg roka (samo 15 dana po navršenoj šesnaestoj godini života) za podnošenje zahteva za ličnu kartu za stranca. Posebno bi trebalo imati u vidu da se radi o maloletnoj osobi, pa tako dodatno ostaje nejasno propisivanje kraćeg roka za podnošenje zahteva čije propuštanje, u smislu Nacrta zakona, predstavlja prekršaj. Poverenica smatra da u konkretnom slučaju nije ostvarena srazmera između propisanog kraćeg roka za podnošenje zahteva za izdavanje lične karte za stranca koji je maloletan i cilja kojeg zakonodavac na ovaj način želi ostvariti. Imajući u vidu član 2. Zakona o zabrani diskriminacije postavlja se pitanje da li se na ovaj način deca određenog starosnog doba stavljaju neopravdano u nepovoljniji položaj u odnosu na druge učesnike u postupku. Posebno ističe da Zakon o ratifikaciji Konvencije Ujedinjenih nacija o pravima deteta ("Sl. list SFRJ - Međunarodni ugovori", br. 15/90 i "Sl. list SRJ - Međunarodni ugovori", br. 4/96 i 2/97) u članu 3. stav 1. propisuje da u svim aktivnostima koje se tiču dece, bez obzira da li ih preduzimaju javne ili privatne institucije socijalnog staranja, sudovi, administrativni organi ili zakonodavna tela, najbolji interesi deteta biće od prvenstvenog značaja.\nPored toga, Poverenik za zaštitu ravnopravnosti je mišljenja da je još jednom potrebno razmotriti i usklađenost rešenja iz Nacrta zakona koja se odnose na prinudno udaljenje i zabranu prinudnog udaljenja (čl. 81. i 83. Nacrta zakona), sa rešenjima koja su sadržana u odgovarajućim direktivama Evropske unije. Tu prvenstveno ukazuje na odredbu člana 12. Direktive Saveta 2003/109/EZ o statusu državljana trećih zemalja s dugotrajnim boravištem, kojom je propisano da pre donošenja odluke o proterivanju lica koje ima dugotrajno boravište države članice uzimaju u obzir trajanje boravka na njihovom državnom području, starosno doba lica, posledice za to lice i članove njegove porodice, kao i veze sa zemljom boravišta ili nepostojanje veza sa zemljom porekla.\nPored navedenog, načelno ukazuje da je Nacrtom zakona na više mesta bliže uređivanje uslova za ostvarivanje, ograničavanje ili uskraćivanje nekog prava strancu, prepušteno podzakonskom aktu. Takvo rešenje je predviđeno u članu 15. Nacrta zakona koji uređuje uslove odbijanja ulaska strancu. Naime, stavom 4. navedenog člana određeno je da će Vlada svojim aktom u određenim slučajevima, propisati bliže uslove za odbijanje ulaska stranca u Republiku Srbiju. Slično rešenje predviđeno je i u članu 43. stav 2. Nacrta zakona kojim je, pored ostalog, određeno da bliže uslove za odobrenje privremenog boravka propisuje ministar nadležan za unutrašnje poslove, kao i u članu 81. stav 4. Nacrta zakona. Poverenica smatra da predložena rešenja nisu u skladu sa Ustavom i ne doprinose ostvarivanju i zaštiti zajamčenih ljudskih prava. Naime, članom 20. stav 1. Ustava određeno je, pored ostalog, da se ljudska i manjinska prava zajamčena Ustavom mogu zakonom ograničiti pod uslovima koji su u Ustavu utvrđeni. Istovremeno, pri uređivanju slobode kretanja, koju Ustav načelno priznaje svima bez razlike (domaćim državljanima i strancima), posebno je utvrđeno da se ulazak stranca u Republiku Srbiju i boravak u njoj uređuje zakonom (član 39. stav 3. Ustava). Stoga se ne može prepustiti podzakonskim aktima uređivanje uslova za ostvarivanje ovih Ustavom zagarantovanih prava kada se radi o strancima (kao uostalom i domaćim državljanima). Napominje da je posebnim zakonima (Zakon o Vladi, Zakon o državnoj upravi) određeno šta može biti materija podzakonskih akata (uredbe, pravilnici).\nNa kraju, iako nije u direktnoj nadležnosti Poverenika za zaštitu ravnopravnosti, ukazuje da je potrebno pravno-tehnički uskladiti prelazne i završne odredbe, odnosno odredbu o prestanku važenja Zakona o strancima ("Sl. glasnik RS", br. 97/2008) sa odredbom koja se odnosi na stupanje zakona na snagu i početak njegove primene.\nIzvor: Vebsajt Poverenice za ravnopravnost, 19.06.2017.


Veliki ulozi pred razgovore Putina i Merkelove - 16.08.2018, Sputnik Srbija\nPred sastanak lidera Rusije i Nemačke Vladimira Putina i Angele Merkel mediji iz obe države nabrajaju dug spisak tema koje mogu biti predmet razgovora i... 16.08.2018, Sputnik Srbija\n17:17 16.08.2018 (Osveženo: 17:19 16.08.2018)\nPred sastanak lidera Rusije i Nemačke Vladimira Putina i Angele Merkel mediji iz obe države nabrajaju dug spisak tema koje mogu biti predmet razgovora i eventualnog dogovora dve strane: Sirija, Ukrajina, „Severni tok 2“... Ulozi su veliki, pre svega ekonomski.\nŠta se promenilo od poslednjeg susreta Putina i Merkelove, kad je ruski predsednik, pre tačno tri meseca u Sočiju, nemačku kancelarku dočekao sa belim ružama? Šta je od najavljenih tema najviše sporno, a gde je najviše dodirnih tačaka? Zašto američki predsednik Donald Tramp tvrdi da je Nemačka talac Rusije? Zašto je ruski ministar odbrane Sergej Šojgu svoju nemačku koleginicu morao da podseća šta se desi kad Nemci požele da sa Rusijom razgovaraju sa pozicija sile?\nO tome u emisiji Svet sa Sputnjikom govorili su bivši ambasador Srećko Đukić i dopisnik RTS-a iz Nemačke Nenad Radičević.


Zlatna medalja za izuzetne zasluge\nMeđu brojnim zaslužnim pojedincima nagrađenim za Dan državnosti, 15. februar 2019. godine, je i direktor Muzeja Vojvodine, dr Drago Njegovan.\nUkazom predsednika Republike Srbije, dr Drago Njegovan odlikovan je zlatnom medaljom za izuzetne zasluge u očuvanju kulturnog nasleđa i postignute rezultate u muzeološkoj delatnosti.\nOvo priznanje rezultat je višedecenijskih napora da se muzejska struka podigne na viši nivo.\nSaradnja Muzeja Vojvodine i gimnazije „Jan Kolar“ iz Bačkog Petrovca\n21 februar 2019 .\nPočetkom februara meseca održan je prvi sastanak Odbora za istoriju i izložbenu delatnost povodom priprema za obeležavanje stogodišnjice postojanja gimnazije „Jan Kolar” u Bačkom Petrovcu. Na sastanku su direktorka škole Ana Medveđova i kustos Muzeja Vojvodine Čarna Milinković izložile preliminarni nacrt buduće stalne postavke u pomenutoj školi, koja će prikazati njenu bogatu prošlost, kao i izgled Spomen sobe koja je nastala 70-ih godina 20. veka i koja će dobiti svoj novi i moderniji izgled. Pored stalne postavke pravi se i putujuća izložba koja će takođe pratiti istorijat škole i koja bi trebala da bude prikazana u određenim muzejima i kulturnim institucijama kako u zemlji tako i u Slovačkoj Republici.\nRadno vreme Muzeja Vojvodine za predstojeći praznik Dan državnosti\nTokom praznika Dana Državnosti, Odeljenja Muzeja Vojvodine u Dunavskoj 35 i 37, kao i Muzej Prisajedinjenja u petak 15. februara neće raditi, dok će u subotu 16. februara raditi od 10 do 18 časova.


Izvor: SrbijaDanas.com, 14.Jul.2020, 11:23\nSpecijalizovane agencije za skijanje počele su ovih dana sa prodajom aranžmana za predstojeću zimsku sezonu.\nI ništa verovatno ne bi bilo čudno da je većina tih putovanja po evropskim ski-centrima, a da je našim građanima, zbog katastrofalne epidemiološke situacije, zabranjen ulazak u većinu država EU.\nTuristima iz Srbije propala su i letovanja, pa se mnogi čude, otkud toliki "optimizam" kada je reč o predstojećoj zimskoj sezoni. Ipak, za razliku od letnjih >> Pročitaj celu vest na sajtu SrbijaDanas.com << aranžmana, ovde je osiguran novac, pa ukoliko skijanje propadne, biće vraćeno sve što je i uplaćeno. Bez odlaganja i vrednosnih vaučera.\nKako je ispričala Slađana Nikodijević, iz udruženja ljubitelja skijanja "Ski fan", tek su nedavno počeli da izbacuju aranžmane za zimsku sezonu. Mesecima su radili na dogovoru sa vlasnicima hotela i apartmana da u slučaju otkazivanja zbog pandemije, bilo kog virusa, novac bude u potpunosti vraćen.\n- Svi koji budu rezervisali i uplatili zimovanje do septembra, imaće besplatno osiguranje, koje će obuhvatiti sve, čak i otkazivanje zbog pandemije, pa će novac biti u potpunosti vraćen - kazala je Nikodijevićeva.\n- Posle toga, garancija će se naplaćivati nekih pet odsto od ukupne cene aranžmana. Kada smo završili ovaj problem sa garancijama, ljudi su počeli i da rezervišu skijanje. Jednostavno, uplašeni su za svoj novac i ne žele da on bude blokiran negde ili kroz vaučere - kaže ona.\nCene zimovanja su na nivou prošlogodišnjih, bez većih odstupanja. Skijanje bi moglo da poskupi samo ukoliko se promeni način putovanja, pa da ne budu mogli da idu puni autobusi ili avioni. To bi onda dodatno poskupelo prevoz.\nSudeći prema komentarima na društvenim mrežama, zainteresovanih za skijanje ima dosta. A, najveće olakšanje za skijanje jeste upravo to što su aranžmani osigurani i što postoji garancija da će novac biti odmah vraćen, ukoliko ne bude moglo da se putuje zbog pandemije.


1. Dečaku petarda raznela deo šake\nDečaku M. J. (9) iz Bora petarda je eksplodirala u ruci i nanela mu teške povrede. Foto: Ilustracija Nakon ukazane prve pomoći, dečak je, na insistiranje roditelja, prebačen u niški KBC gde je operisan. ...\nKreirano 13 januar 2015\n2. Dvojica Rumljana uhapšeni zbog pljačke kuća i prodavnica\nPolicija privedene tereti da su iz kuća i prodavnica ukrali različit alat i cigarete, čija je vrednost oko 400.000 dinara. Policija u Sremskoj Mitrovici uhapsila je u utorak dva mladića koji se ...\nKreirano 05 februar 2014\n3. Uhapšen Rumljanin zbog teških krađa\nPripadnici Policijske uprave u Sremskoj Mitrovici uhapsili su danas I. R. (32) iz Rume i po ovlašćenju zamenika osnovnog javnog tužioca, odredili zadržavanje do 48 časova, zbog postojanja osnova sumnje ...\nKreirano 29 novembar 2013\n4. Poginuo biciklista na ulasku u Putince\nBiciklista J.S. (40) poginuo je u saobraćajnoj nesreći na putnom pravcu Žarkovac - Putinci, saopštila je danas Policijska uprava Sremska Mitrovica. Nesreća se dogodila u subotu oko 22 časa, kada je ...


Rezultati PISA testiranja "jako loš znak" - Izazov\nRezultati PISA testiranja „jako loš znak“\nRadio-televizija Srbije 3. decembra 2019. 11:57\nAleksandar Baucalo je, gostujući u Jutarnjem programu RTS-a, naveo da ga nisu iznenadili rezultati PISA testiranja u kojem je učestvovalo 8.442 petnaestogodišnjaka iz Srbije.\n"Rezultati mislim da nisu dobri za nas kao društvo, treba da na neki način probamo da diskutujemo o obrazovanju ozbiljno i nezavisno od raznih dnevnopolitičkih podela koje imamo", rekao je Baucalo.\nUkazao je da nam "ovi rezultati pokazuju da mi od dvehiljaditih godina lutamo, ništa nismo uradili".\nDodao je da se puno radi, ali da nismo daleko odmakli. "Praktično mi tapkamo u istom mestu već jako dugo, što je jako loš znak za nas. Dakle, ne napredujemo", naglasio je profesor.\nNaveo je da smo od 2000. godine isprobali razne reforme i dodaje da je glavni problem nedostatak kontinuiteta.\n"To prepoznajemo svi, čak i kada se promene ministri koji su formalno iz iste neke garniture i političke grupacije manje-više svaki ministar započinje nešto svoje. Ima tu puno entuzijazma, ima tu puno rada međutim problem je što je obrazovanje kumulativni proces –dakle one zemlje koje napreduju u ovim istraživanjeima su zemlje koje su uspostavile neku vrstu dogovora i to širokog dogovora oko toga šta hoće da menjaju, kako će to da rade, imaju kontinutet u dužem vremenskom periodu", objansio je Baucalo.\nTvrdi da to kod nas ne postoji, kao i da "kod nas ako i postoji neka ideja šta hoćemo da menjamo to obično traje koliko i određeno ministarstvo, a kada dođe neko drugo ministarstvo onda se menjaju i ideje".\nSmatra da je i veliki broj nastavnika iznenađen nekim reformama, tako da se ne može očekivati da sa nekim velikim entuzijazmom i razumevanjem sprovedu te reforme.\n"Moj utisak je da nastavnici sada uglavnom se prave mrtvi, kada god dođe neka nova ideja reformska kažu sačekaj da vidim ovi će još par godina pa će da odu, onda će doći neko novi najbolje da mi ništa ne diramo", rekao je Baucalo.\nUčenici u Srbiji manje vrednuju školu i obrazovanje\nOvi sadašnji rezultati PISA testiranja su na istom nivou kao i prethodni, tvrdi profesor.\n"Mi se nismo pomakli, čak smo u nekom apsolutnom smislu i pali, ali to nije statistički značajno. Ono što je loša vest to je da to znači da naši učenici imaju mnogo slabije obrazovanje nego deca u evropskim zemljama", istakao je Baucalo.\nNaglasio je da naši učenici čak i kada nešto znaju i pokažu to znanje na časovima ocenjivanja kada treba reprodukovati, ovo testiranje nam kaže da oni to znanje ne umeju da upotrebe.\n"PISA testiranje ispituje ne koliko učenik može da reprodukuje onoga što je učio, nego koliko može na osnovu onoga što je učio u školi da prepozna i reši neke životne probleme. Dakle, pre svega je fokus na tome koliko učenici umeju da primene ono što su naučili u školi, a ne koliko umeju da reprodukuju", objasnio je Baucalo.\nDrugi zabrinjavajući podatak koji treba reći je da kada se ispituju stavovi učenika – dakle oni manje vrednuju školu i obrazovanje nego u drugim zemljama.\n"Što znači da smo mi na neki način izgubili njihovo poverenje i nama predostoji da probamo opet da napravimo takvo obrazovanje koje će moći na neki način da korespondira sa njihovim interesovanjima i načinom kako oni razmišljaju da bi uopšte učenici mogli da se zainteresuju za to obrazovanje", poručio je Baucalo i dodao je da je očigledno da njih sada zanimaju sve druge stvari više nego škola.


Otvaranje firme - Postupak i cena - Agencija za knjigovodstvene usluge\nOtvaranje firme - agencija za knjigovodstvene usluge\nOtvaranje firme predstavlja jednu od osnovnih knjigovodstvenih usluga. Naprosto, da bi sve druge usluge bile uopšte i potrebne potrebno je osnovat preduzeće, a kako bi proces poslovanja tekao nesmetano potrebno je prilikom osnivanja ispoštovati sve zakonske procedure. Naša agencija za knjigovodstvene usluge Vam kroz ovu uslugu umesto Vas odrađuje sve one procedure koje je potrebno rešiti u procesu otvaranja firme. Iz tog razloga ova knjigovodstvena usluga uopšte nije zanemarljiva, i ne treba je ostavljati po strani.\nDa pogledamo jedan životni primer otvaranja firme:\nUkoliko razmišljate o otvaranju firme, razmislite šta je sve još pored osnivanja potrebno rešiti.\nŠta je potrebno za otvaranja firme u Srbiji\nSam proces otvaranja firme se odvija u nekoliko koraka koji proizilaze jedan iz drugog. Svi koraci moraju biti iskoordinirani i usaglašeni, a razlike proizilaze iz toga o kojem preduzeću je reč, tj da li je u pitanju Akcionarsko društvo, Društvo sa ograničenom odgovornošću, Ortačko ili Komanditno društvo. Ovde ćemo samo navesti nekoliko karakterističnih koraka, koje je potrebno obaviti prilikom osnivanja bilo kojeg od ovih preduzeća. Ti koraci se razlikuju za svako od pojedinih vrsta preduzeća, i naši stručnjaci će vam izvršiti sve neophodne radnje prilikom osnivanja vašeg.\nPostupak otvaranja firme:\nAgencija za otvaranje firme - Cena\nCena kompletne usluge otvaranja firme koju vam može pružiti naša knjigovodstvena agencija zavisi od nekoliko faktora. Cena zavisi od toga da li se osniva preduzeće koje je d.o.o ili preduzetnička radnja, zatim da li se nalazi u sistemu PDV-a ili ne, kao i koje je sve radnje potrebno obaviti za konkretno preduzeće ( prijava radnika, pio, administracija itd. ). Naravno, cena usluge zavisi i od toga da li je potencijalno preduzeće korisnik još nekih od naših usluga iz paketa ujedinjenih poslovnih rešenja , u kom slučaju se pravi poseban aranžman u zavisnosti od odabranih usluga.\nLjubica Crnoglavac on 19.11.2015 10:44\nSupport on 19.11.2015 10:50\nMilanovic Sasa on 23.09.2018 20:09\nZanima me trgovina Automobila iz uvoza, hocu da registrujem firmu, nazalost bi mi trebale informacije posto nisam jos imo prilike da se susretnem sa otvaranje tj reg predizeca.\nSVM Support on 24.09.2018 10:06\nNapišite koje vas informacije interesuju ili nas kontaktirajte na telefone sa kontakt stranice.


Beta\t 11. februara 2016. 14:40\nPripadnici Državne agencije za istrage i zaštitu (Sipa) uhapsili su danas na području Hercegovine Slobodana Pavlovića, vlasnika bijeljinske Pavlović banke.\nRegionalna TV N1 je objavila da joj je iz Sipe potvrdjeno da je Pavlović uhapšen na putu iz Trebinja za Bjeljinu i da će biti prevezen u Tužilaštvo BiH u Sarajevu gde će biti saslušan.\nKako saznaje Beta, Pavlović je uhapšen izmedju Stoca i Mostara, gde je lociran nakon što je prethodno pobegao iz Bijeljine u Hercegovinu kako bi izbegao hapšenje.\nOsim Pavlovića, u Bijeljini su danas uhapšeni Pero Lazić, bivši direktor Pavlović banke, kao i Ljiljana Galić, nekadašnji referent za obrade kredita u toj banci.\nSvi su uhapšeni po nalogu Tužilaštva BiH u vezi sa dodelom kredita predsedniku RS Miloradu Dodiku za kupovinu vile na Dedinju.\nSlučaj Pavlović banka pokrenut je pre nekoliko meseci nakon što je Srpska demokratska stranka (SDS) podnela Tužilaštvu BiH krivičnu prijavu protiv aktuelnog predsednika RS Milorada Dodika, Slobodana Pavlovića, vlasnika te banke i još nekoliko službenika banke zbog malverzacija oko dodele kredita kojim je Dodik pokušao da pokrije poreklo novca za kupovunu vile u Beogradu.\nDodik, koji je u to vrijeme bio premijer, je preko Pavlović banke prebacio u maju 2007. godine 750.000 evra na račun Komercijalne banke u Beogradu, koja je i bila vlasnik vile na Dedinju.\nDodik je tada tvrdio da je podigao kredit od Pavlović banke kako bi platio vilu, ali se ispostavilo da je kredit uzeo tek godinu kasnije – 27. juna 2008. godine, kada je on odobren.\nSve dokumente u vezi sa ovim transakcijama objavio je SDS na svojoj zvaničnoj internet stranici.\nIz te dokumentacije vidljivo je da su rate Dodikovog kredita uplaćivali radnici Pavlović banke.\nTokom istrage u ovom slučaju salušani su službenici Pavlović banke, a u dva navrata i vlasnik banke Slobodan Pavlović.\nDodik je u nekoliko navrata tvrdio da u celom slučaju nema ništa sporno i da je potpuno regularno dobio kredit od te banke.\nDodik je vilu na Dedinju izdao pod zakup i to 31. januara 2008. godine.\nSDS je u svojoj krivičnoj prijavi zatražio od pravosudnih organa da istraže da li je Slobodanu Pavloviću kao kontrauslugu za plaćanje vile na Dedinju, IRB RS dala kredit od pet miliona KM njegovoj firmi “Akva siti”, za izgradnju vodenog parka.\nIstovremeno, pripadnici Sipe su ušli u Agenciju za bankarstvo RS kako bi preuzeli dokumentaciju o poslovanju Bobar banke.\nOva akcija sprovodi se po nalogu Tužilaštva BiH, u sklopu istrage oko malverzacija sa Bobar bankom, u kojima je država oštećena za 300 miliona KM (više od 150 miliona evra).


Izvještaj sa 23 skupštinskog zasjedanja\nsreda, 25 april 2012 21:50\tZoran Šukić\nNa dvadesettrećem skupštinskom zasjedanju,berkovićki odbornici usvojili su Izvještaj o tromjesečnom ostvarenju Programa rada SO-e Berkovići,zapisnik sa prethodne sjednice kao i realizaciju odluka i zaključaka sa dvadesetdruge sjednice.Takođe je usvojen izvještaj o poslovanju JP“Vodovod „Berkovići kao i izvještaj o radu Crvenog krsta Berkovići za 2011 i protekli period 2012.godine.\nUSVOJEN ZAVRŠNI RAČUN OPŠTINE BERKOVIĆI ZA 2011 GODINE\nčetvrtak, 29 mart 2012 21:15\tZoran Šukić\nDana 28.03.2012 godine održana je 22 redovna sjednica SO-e Berkovići .Sjednici je prisustvovalo 14 odbornika .Ista je počela sa radom u 10 sati a završena oko 11 i 30.Predloženi dnevni red koji je utvrdio Kolegij SO-e na svojoj sjednici održanoj dana 15.03.2012 godine je usvojen od strane odbornika So-e Berkovići.\nUsvojen bužet za 2012\nčetvrtak, 29 decembar 2011 11:37\tZoran Šukić\nNa dvadesetprvoj redovnoj sjednici Skupštine opštine Berkovići usvojen je dnevni red koji je utvrdio kolegij skupštine opštine.Odbornici su takođe usvojili zapisnik sa prethodne sjednice SO-e Berkovići, kao i izvještaj o tromjesečnom ostvarenju Programa rada SO-e Berkovići i Realizaciji Odluka i Zaključaka sa dvadesete redovne sjednice, kao i program rada SO-e Berkovići sa neznatnim izmjenama.\nPovećati stavku za izrazito nerazvijene opštine\nponedeljak, 26 decembar 2011 18:30\tZoran Šukić\nIzvršni savjet Saveza opština istočne Hercegovine izrazio je danas nezadovoljstvo raspodjelom sredstava iz republičkog budžeta za 33 izrazito nerazvijene opštine u Republici Srpskoj. Od Vlade je zatraženo da budu vraćena sredstva od 3,5 miliona maraka koja su ranije izdvajana za ove opštine, a koja su smanjena na oko milion maraka.\nSavez opština bez stava o centralizaciji Elektroprivrede RS\nsreda, 02 novembar 2011 07:48\tZoran Šukić\nIako je bilo najavljeno Savez opština istočne Hercegovine ipak nije raspravljao o najavma centralizacije sistema Elektroprivrede Republike Srpske jer nije bilo pripremljenog pratećeg materijala. Prihvaćen prijedlog da se u Trebinju osnuje agro-mediteranski smjer Univerziteta u Istočnom Sarajevu i da se pomogne izlazak Prosvjetinog lista „Zora“.\nUsvojen izvještaj o ostvarenju budžeta\nIzvještaj sa 18 redovne sjednice\nIzvještaj sa 17 redovne sjednice\nUsvojen izvještaj o budžetu\nOve nedelje 28885\nOvog mjeseca 165728


Ponovo je pokrenuta priča o uvođenju novih, onlajn fiskalnih kasa. U Ministarstvu finansija počeli su izradu Nacrta zakona o fiskalnim kasama koji bi trebalo da bude usvojen do kraja 2017. godine. Struka i privreda su protiv. Kažu, prepisuje se hrvatski model koji nije uticao na smanjenje sive ekonomije, a biće dodatni trošak za svakog vlasnika radnje od 250 do 1.200 evra, koliko koštaju takvi uređaji.\n"Mi se ne slažemo sa tim, smatramo da je to nepotreban trošak privredi, ukoliko je to potrebno Ministarstvu finansija onda nek iznađe sredstva na neki drugi način pa neka nam to da besplatno i uzme ovo što smatra da nam više ne treba", navodi Nebojša Atanacković iz Unije poslodavaca Srbije.\nKoliko će koštati uvođenje onlajn fiskalnih kasa i ko će to da plati u Ministarstvu finansija ne otkrivaju. Navode samo da su počeli da pišu zakon i da očekuju da posle javne rasprave bude usvojen pre kraja 2017. godine.\n"Prilikom izrade zakona vodiće se računa da izmene ne dovedu do znatnijeg finansijskog napora poreskih obveznika, a razmotriće se i fazno uvođenje. Osnov rešenja je elektronsko preuzimanje fiskalnih podataka iz fiskalnih kasa", navode iz Ministarstva finansija.\n"Na kraju dana samo jedan može da bude platiša, a to su uvek poreski obveznici. Dakle 2004. i 2005. godine kad su uvođeni Dži-Pi-Ar-Es uređaji za bežično očitavanje postojale su subvencije za mala i srednja preduzeća, međutim to su opet platili poreski obveznici", objašnjava Altiparmakov.\nZato Fiskalni savet traži od Vlade Republike Srbije da najpre objavi studiju iz koje bi se videlo koliko košta uvođenje novih kasa i šta se time dobija. Podsećaju da u Hrvatskoj, koja je jedina u svetu uvela taj sistem 2013. godine nije poboljšana naplata poreza.\n"Ni podaci iz sadašnjih fiskalnih kasa koji se dobijaju bežičnim očitavanjem ne koriste se na adekvatan način. Desetine hiljada korisnika uopšte ne šalje ni sada te izveštaje jednom u dve nedelje. Podaci koji bi se dobijali iz onlajn fiskalnih kasa bili bi praktično identični samo bi se dobijali češće, međutim, ako se ovi sadašnji ne koriste postavlja se pitanje koja bi bila korist od tih budućih", navodi Altiparmakov.\nIzvor: Vebsajt RTS, Mirjana Brajković, 16.03.2017.


Koronavirusom u Srbiji novozaražene 1.592 osobe, u poslednja 24 časa od posledica infekcije preminuo 21 pacijent | Blok vesti\nKoronavirusom u Srbiji novozaražene 1.592 osobe, u poslednja 24 časa od posledica infekcije preminuo 21 pacijent\nU Srbiji je u poslednja 24 časa testirano 10.637 osoba, od čega su 1.592 pozitivne na koronavirus. Kako prenosi Ministarstvo zdravlja na sajtu covid19.rs, od posledica infekcije virusom preminuo je 21 pacijent.\nNa respiratorima se nalaze 162 osobe, a u bolnicama širom Srbije hospitalizovano je 4.206 obolelih.\nU ustanovama socijalne zaštite i domovima za smeštaj odraslih i starih u Srbiji, virusom korna inficirano je 587 korisnika i 334 zaposlenih, saopšteno je danas. U odnosu na jučerašnje podatke Ministarstva za rad, zapošljavanje, boračka i socijalna pitanja, broj inficiranih korisnika manji je za 64 a broj zaposlenih kod kojih je potvrdjeno prisustvo virusa, manji je za 17.\nOd početka epidemije, izlečeno je 4.698 korisnika i 2.000 zaposlenih u ustanovama socijalne zaštite u Srbiji.\nPremijerka Ana Brnabić najavila je da Srbija nove doze vakcine Sputnjik V već sutra, a da bi u ponedeljak trebalo da stigne još jedna isporuka Fajzer vakcina.\n"Sutra se očekuje 40.000 ruskih vakcina za 20.000 ljudi. Kad dobijemo vakcine uvek pola čuvamo za revakcinu. U ponedeljak dobijamo 9.800 dodatnih Fajzer vakcina. U ovom trenutku ćemo razgovarati i o nekim drugim proizvođačima i dodatnim vakcinama", rekla je Brnabić.\nVakcina Fajzer-BioNTek zadržava veliki deo svoje efikasnosti i protiv glavnih mutacija koronavirusa koji izaziva kovid-19, engleskog i južnoafričkog soja, javile su danas te dve kompanije u saopštenju.\nA ruska vakcina će se, prema najavama ambasadora Srbije u Rusiji Miroslava Lazanskog, možda proizvoditi na Torlaku. Naime, do kraja ove ili početkom naredne nedelje u Beograd bi trebalo da dođe delegacija iz Rusije kako bi proverila da li će srpski institut Torlak moći da proizvodi rusku vakcinu.\nOd sledeće nedelje i Belekspocentar punkt za vakcinaciju\nZamenik gradonačelnika Beograda Goran Vesić najavio je danas da će "Belekspocentar", na Novom Beogradu, kao treći veliki punkt za masovnu vakcinaciju, biti na raspolaganju građanima tokom sledeće nedelje. Vesić je istakao da je Grad Beograd pripremio, osim domova zdravlja u kojima se redovno vrši imunizacija, i treći punkt za vakcinaciju građana, preneo je Beoinfo.\n"Kada je počela masovna imunizacija, prvo je otvorena Hala 11 Beogradskog sajma, potom i Hala 3, a tokom sledeće nedelje za vakcinaciju će građanima biti raspoloživ i objekat 'Belekspocentra'", rekao je Vesić tokom obilaska centra.\nOn je naglasio da je "Belekspocentar" u vlasništvu privatne kompanije i da je Gradu ustupljen besplatno, zbog čega je zahvalio privatnom sektoru koji 10 meseci pomaže oko mnogih problema koji su došli sa epidemijom.\nNaveo je i da se već razmišlja o novom punktu, a to je buduća zdravstvena stanica u Borči koja može da primi veliki broj ljudi.\nGradonačelnik Beograda primio je danas u Gradskom zavodu za javno zdravlje prvu dozu vakcine protiv korone, javio je takođe Beoinfo.\nOn je istakao dobar odziv građana za vakcinaciju u Beogradu i celoj zemlji.\n"Veoma sam zadovoljan što vidim i da je poruka o ulozi vakcine u zaštiti od korone doprla do velikog broja sugrađana, jer interesovanje koje pokazuju je zaista veliko. Na primer, tokom jučerašnjeg dana je samo u na punktu Beogradski sajam vakcinisano više od 6.300 sugrađana", naveo je Radojičić.\nVirusolog i mikrobiolog Veterinarskog instituta Кraljevo Milanko Šekler rekao je ranije danas da vakcinisani protiv koronavirusa mogu da šire zarazu, ali je dodao da je tako sa svakom vakcinom.\nTakođe, posle dve nedelje karantina u kineskom gradu Vuhanu, tim Svetske zdravstvene organizacije (SZO) započeo je terenski rad u misiji utvrđivanja činjenica o poreklu virusa koji je izazvao pandemiju kovida-19.\nPrevious articleRuski sud odbio žalbu, Navaljni ostaje u pritvoru; privedeno i više njegovih saveznika i pristalica\nNext articleKaspersky podiže svest o Danu privatnosti podataka


PLS - Sloboda 'preživela', ispao Moravac - Sportske.net\nIvanjica bez Superlige?Javor u Superligi, traži se još jedan putnik u Srpsku ligu!PLS - Radnik u eliti, Javor blizu, Sloga KV ispala!PLS - Bačka zaustavila lidera, Javor opet u igri!Radnik stao u Kraljevu, Javor deklasirao Mačvu!\nMečevima 30. kola u subotu je stavljena tačka na sezonu 2014/2015 u Prvoj ligi Srbije. U situaciji kada je već bilo poznato ko će u Superligu, ko u baraž, a koja tri tima u niži rang, u okviru 30. kola odlučivalo se samo o tome ko je poslednji putnik u Srpsku ligu.\nTakmičarski značajne utakmice odigrane su u Ivanjici i Bačkoj Palanci gde su Moravac Orion i Sloboda igrali za opstanak u ligi.\nMoravac Orion morao je do pobede u Ivanjici kako bi obezbedio opstanak, a u isto vreme očekivao je remi ili poraz Slobode u duelu sa Bačkom u Bačkoj Palanci.\nEkipi iz Mrštana rezultat iz Bačke Palanke je išao na ruku pošto su Bačka i Sloboda odigrali 1:1 (1:0) ali Javor nije dozvolio Moravcu da stigne do opstanka u poslednjem kolu.\nSuperligaš iz Ivanjice postarao se da Sloboda opstane u ligi trijumfom od 3:1 (1:1) protiv Moravca pa će ekipa iz Mrštana naredne sezone igrati u Srpskoj ligi istok.\nNa kraju sezone u Prvoj ligi Srbije možemo da konstatujemo da su direktan plasman u Superligu izborili Radnik iz Surdulice i ivanjički Javor, Metalac će u baraž, dok su Moravac, Jedinstvo Putevi, Sloga Kraljevo i Mačva ispali u niži rang takmičenja.


Pelosi: Trumpu neće biti dozvoljeno da govori u Kongresu | SAD | Al Jazeera Balkans\nPredsjednik SAD-a Donald Trump je u pismu Nancy Pelosi poručio da se raduje govoru o stanju nacije pred Kongresom 29. januara.\nPelosi je Trumpu poručila da Predstavnički dom neće razmatrati rezoluciju kojom bi mu bilo dozvoljeno da održi govor sve dok vlada ne bude odblokiranaEPA\nPredsjedavajuća Predstavničkog doma Kongresa Nancy Pelosi je obavijestila američkog predsjednika Donalda Trumpa da mu neće biti dozvoljeno da održi govor o stanju nacije pred Predstavničkim domom dok djelomična blokada rada vlade ne bude okončana.\nU pismu upućenom Trumpu, Pelosi je navela da ga obavještava da Predstavnički dom neće razmatrati rezoluciju kojom bi predsjedniku bilo dozvoljeno da održi taj govor sve dok vlada ne bude odblokirana, javio je Reuters.\nRanije je predsjednik Sjedinjenih Američkih Država Donald Trump u pismu Nancy Pelosi poručio da se raduje govoru o stanju nacije pred Kongresom 29. januara.\n"Bilo bi veoma tužno kada govor o stanju nacije ne bi bio održan na vrijeme i, što je još važnije, na pravoj lokaciji", naveo je Trump u pismu koje je objavila Bijela kuća, prenosi Reuters.\nPredsjednik je u obavezi po Ustavu Kongresu podnijeti godišnji izvještaj o stanju nacije, prenosi agencija.\nAmerički Senat se u četvrtak treba dogovoriti o tekstu kojim bi se ukinula djelomična blokada rada saveznih organa, koja traje od 22. decembra prošle godine i utječe na ekonomiju i moral velikog broja Amerikanaca, prenio je AFP.\nRad saveznih organa je djelomično blokiran zbog nesuglasica između demokrata u Kongresu i Bijele kuće o finansiranju zida na granici s Meksikom.\nAmerički predsjednik nekoliko puta je ponovio da neće popustiti i da će nastaviti tražiti 5,7 milijardi dolara za izgradnju zida na granici s Meksikom u borbi protiv ilegalne imigracije.\nDjelomičnom blokadom rada saveznih organa obuhvaćeno je gotovo 800.000 zaposlenih širom SAD, koji su na prinudnom odmoru ili rade bez novčane nadoknade.\nTrump i Demokrati nisu blizu dogovoru o finansiranju vlade


Na Sajmu poljoprivrede 1.500 izlagača | Sistem tržišnih informacija poljoprivrede Srbije 2004 - 2022.\nNa Sajmu poljoprivrede 1.500 izlagača\nMeđunarodni poljoprivredni sajam u Novom Sadu biće održan od 9. do 15. maja i okupiće rekordnih 1.500 izlagača iz 60 zemalja, najavili su juče organizatori.\nZemlja prijatelj 82. Međunarodnog poljoprivrednog sajma je Italija, a prvi put na Novosadskom sajmu nastupa i jedna od najvećih poljoprivrednih kompanija iz Ujedinjenih Arapskih Emirata “Al Dahra”.\nPosetioci će moći da vide više od 1.300 najreprezentativnijih grla iz domaćeg uzgoja, a svojevrsna izlagačka poslastica biće i kombajn za šećernu repu čija cena iznosi čak 500.000 evra.\nGeneralni direktor Novosadskog sajma Slobodan Cvetković kazao je na konferenciji za novinare da je reč o najznačajnijoj poljoprivrednoj manifestaciji u Srbiji i regionu. “Već sada imamo prijavljeno više od 1.500 izlagača što je svojevrstan rekord, u poslednjih par godina nismo imali toliki broj izlagača. Sav izložbeni prostor, pre svega spoljni, u obimu od 40.000 metara kvadratnih je u potpunosti iznajmljen i očekujemo da ćemo imati izuzetnu posećenost”, kazao je Cvetković.\nMinistarka poljoprivrede i zaštite životne sredine Snežana Bogosavljević Bošković navela je da će to ministarstvo, kao i prethodnih godina, podržati Nacionalnu izložbu stoke koja je najveća izložba ovog tipa na Balkanu. “Uz našu finansijsku podršku i organizacionu pomoć Nacionalnog udruženja za razvoj organske proizvodnje Serbia organica i udruženja Futoški kupus, na sajmu će biti održana Izložba organskih proizvoda”, rekla je ministarka.\nTokom održavanja sajma srpska ministarka poljoprivrede će, kako je najavila, imati niz bilateralnih sastanaka sa kolegama iz Ruske federacije, Hrvatske, Crne Gore, Makedonije, Slovenije, Bosne i Hercegovine, Republike Srpske, Austrije. Ambasador Italije u Srbiji Đuzepe Manco podsetio je na tradicionalnu dobru saradnju dve zemlje u toj oblasti, dodajući da će u italijanskom paviljonu svoje proizvode i tehnologije predstaviti 10 firmi iz te zemlje.\nPredstaviće se italijanske firme iz oblasti proizvodnje mašina i opreme za poljoprivredu, postrojenja za mlekarsku, mesnu i prehrambenu industriju, sistema za tretiranje voća i povrća posle berbe, sistema za navodnjavanje, a svoje proizvode će predstaviti i proizvođači sadnica voća. Manco je rekao da će zahvaljujući saradnji sa ministarkom Bogosavljević Bošković u ovoj godini biti realizovano još važnih italijanskih investicija u Srbiju, poput “Ferera”, ali i dodao da ne voli da otkriva detalje poslova dok oni nisu završeni.


Sadik Kan postao prvi muslimanski gradonačelnik Londona - Sputnjik Srbija\n07:17 19 April 2021\n22:33 06.05.2016 Preuzmite kraći link\nSin vozača autobusa iz Pakistana tako je postao prvi muslimanski gradonačelnik jedne zapadne prestonice, prenosi AFP.\nNakon kampanje u kojoj ga je njegov rival, konzervativac i bogati aktivista za zaštitu životne sredine Zak Goldsmit, opisivao kao „opasnog“ i povezivao ga sa islamskim ekstremistima, Kana sada čeka zadatak da okupi različite zajednice Londona, navodi AFP.\n„Ja sam Londonac, ja sam Britanac, islamske sam vere i, naravno, ponosan što sam musliman. Takođe sam azijskog, pakistanskog porekla“, rekao je za AFP Kan.\n„Čestitke Sadiku Kanu. Jedva čekam da sarađujemo u stvaranju Londona koji je pravedan i jednak za sve“, napisao je Korbin na Tviteru.\nmusliman, izbor, gradonačelnik, Sadik Kan, London


Kataru odgovara takmičenje i leti i zimi - Sportske.net\nKataru odgovara takmičenje i leti i zimi\nOrganizatori Svetskog prvenstva u Kataru 2022. godine saopštili su danas da planiraju da to takmičenje bude održno tokom leta, ali da su spremni i da ga premeste u zimski period.\nPredsednik Evropske fudbalske asocijacije (UEFA) Mišel Platini predložio je da se Svetsko prvenstvo održi u hladnijim zimskim mesecima, a generalni sekretar Svetske fudbalske federacije (FIFA) Žerom Valk rekao je da bi Izvršni komitet mogao da pomeri datum sa lekarskim izveštajem.\nLekarska komisija FIFA izrazila je zabrinutost prošle nedelje zbog navijača i fudbalskih zvaničnika koji će pratiti takmičenje na letnjim vrelinama ove pustinjske države, kada su temperature veće od 40 stepeni Celzijusa.\nPredsednik FIFA Sep Blater rekao je da će Katar morati da zatraži promenu termina.\nOrganizatori SP u Kataru saopštili su da su spremni da organizuju takmičenje i leti i zimi, tako da termin ne menja njihov plan.


Pada SDA vlada u Tuzli: Prikupljeno 18 potpisa, a među njima i SBB – Zona047\nobjavio\tZona047.ba\t2. Decembra, 2020.\t126\tpregleda\nOsamnaest zastupnika u Skupštini Tuzlanskog kantona jutros je prikupilo 18 potpisa za smjenu aktuelne Kantonalne vlade koju predvodi premijer Denijal Tulumović (SDA), potvrđeno je za Klix.ba.\nZastupnici u Skupštini Tuzlanskog kantona iz Socijaldemokratske partije (SDP), Naše stranke (NS), Pokreta demokratske akcije (PDA) i Saveza za bolju budućnost (SBB) od jutros su zvanično spremni za podnošenje zahtjeva koji se odnosi na smjenu Kantonalne vlade.\n“Postojale su određene indicije i javnost je vjerovatno pretpostavljala da će do toga doći još u vremenu kada je predsjednik Fahrudin Radončić dao ostavku na mjesto ministra sigurnosti. Naši glasači su tražili da napustimo koaliciju sa SDA, što će se desiti na Tuzlanskom, Sarajevskom i ostalim kantonima “, kazala je za Klix.ba Lejla Vuković, zastupnica u Skupštini TK iz SBB-a.\nPriča o tome da je koalicija u Tuzlanskom kantonu koju su tada činili SDA, SBB, DF, Socijaldemokrati BiH i Stranka za BiH nestabilna počela se kristalisati nakon smjene dva ministra – Sulejmana Brkića i Admira Hrustanovića, a koju je na prijedlog opozicije podržao i SBB.\n“Što se tiče tih stvari nismo nikada imali problema, isključivo je nismo insistirali. Pratili smo kako ostali nivoi vlasti rade, pokušavali smo da sarađujemo, međutim, ovdje je puklo na višim nivoima i to se spušta na sve niže”, naglasila je Vuković.\nPriču o smjeni aktuelne vlade ranije su najavili iz SDP-a i PDA, naglasivši će to biti sprovedeno nakon održavanja lokalnih izbora.


Usvojen Drugi i treći periodični izveštaj o primeni Konvencije o pravima deteta\nDana 9. aprila 2015. godine, Vlada Republike Srbije usvojila je Drugi i treći periodični izveštaj o primeni Konvencije o pravima deteta koji sadrži i informacije o primeni oba protokola uz ovu Konvenciju, a Komitetu za prava deteta Ujedinjenih nacija podnet je sa znatnim kašnjenjem.\nIzradu izveštaja koordinirala je i izradila Kancelarija za ljudska i manjinska prava. U izradi su učestvovali svi relevantni republički i pokrajinski organi, kao i nevladine organizacije Praxis i Centar za prava deteta.\nU delu izveštaja posvećenom Građanskim pravima i slobodama dat je osvrt na stanje u oblasti prijave rođenja, imena i državljanstva (član 7. Konvencije, u vezi sa preporukama 33. i 34 . CRC/C/SRB/CO/1). Tako se u izveštaju navodi da je Zakonom o matičnim knjigama i podzakonskim aktima unapređeno ostvarivanje prava na upis u matičnu knjigu rođenih bez obzira da li se radi o detetu čiji su roditelji poznati, nepoznati, bez roditeljskog staranja ili usvojenom detetu, da li se podatak o rođenju prijavljuje u zakonskom roku ili po njegovom isticanju. Kako se dalje navodi, unapređenju u oblasti doprinelo je i usvajanje Zakona o izmenama i dopunama Zakona o republičkim administrativnim taksama, dok je postupak upisa činjenice rođenja u matičnu knjigu rođenih uređen i Uputstvom o vođenju matičnih knjiga i obrascima matičnih knjiga. U izveštaju se takođe navodi da je donošenjem Zakona o dopunama Zakona o vanparničnom postupku propisan postupak za utvrđivanje vremena i mesta rođenja prema kom sva lica koja nisu upisana u matične evidencije, a koja vreme i mesto svog rođenja ne mogu dokazati na način predviđen propisima kojima se uređuje vođenje matičnih knjiga, mogu podneti predlog sudu za utvrđivanje vremena i mesta rođenja.\nDalje, u izveštaju se navodi da je Zakonom o prebivalištu i boravištu građana utvrđena olakšana procedura za prijavu prebivališta, što je neophodno za izdavanje ličnih dokumenata svim građanima, pre svega pripadnicima romske populacije.\nU izveštaju se takođe ističe značaj Tehničke grupe u prevazilaženju problema vezano za prijavu rođenja, imena i državljanstva. Tako se navodi da su ovim po prvi put na nacionalnom nivou uspostavljeni osnovi bliže saradnje, koordinacije planiranja i realizacije mera koje za cilj imaju pružanje neposredne pomoći, prvenstveno pripadnicima romske populacije u postupku upisa u MKR.\nMeđutim, država se nije osvrnula na komentare Praxisa u pogledu obezbeđivanja efikasnog postupka za upis deteta odmah po rođenju, bez obzira na status roditelja. Naime, rešenje koje nudi Zakon o vanparničnom postupku nije adekvatno za upis dece, budući da sudski postupak traje u proseku 6 meseci. Deca čiji roditelji ne poseduju lična dokumenta i dalje su izložena riziku od apatridije i diskriminacije. S tim u vezi, Srbija još uvek nije u potpunosti postupila u skladu sa delom preporuke Komiteta za prava deteta i naknadnim komentarima Praxisa.\nIzveštaj se može preuzeti ovde.\nPročitano 15048 puta


Održan seminar za sekretare medžlisa i ustanova s područja Muftiluka tuzlanskog - Muftijstvo tuzlansko\nU organizaciji Uprave za administrativne i pravne poslove Rijaseta IZ-e u BiH i Muftijstva tuzlanskog, u ponedjeljak 9. decembra 2019. godine održan je seminar za sekretare medžlisa i ustanova s područja Muftiluka tuzlanskog.\nPrisutnima se na početku seminara obratio rukovodilac Službe za pravne i administrativne poslove Muftijstva tuzlanskog Muamer Zukić, koji je predstavio program rada i teme seminara.\nDirektor Uprave za administrativne i pravne poslove Rijaseta IZ-e u BiH Mensur Karadž u svome obraćanju je govorio o značaju tema o kojima će biti govora na seminaru, te je dao neka opća uputstva u radu sekretarima.\nO Pravilniku o građenju, rekonstrukciji i popravci objekata IZ-e u BiH govorili su Mirsad Kalajdžić, Salih Išerić i Abdulah Alagić.\nDruga tema bila je iz administrativno pravnog poslovanja te su predstavljeni Pravilnik o organizaciji i radu medžlisa i džemata IZ-e u BiH i Pravilnik o organizaciji i radu muftijstava IZ-e u BiH o čemu su govorili Faruk Hašimović i Nihad Mehmedović.\nprije 20 minuta 6 min read


TotalCar.rs » Profil vozača koji čini prekršaje\nnovo, prekršaj, profil, Srbija\n0 komentara 8120 pregleda\nSaobraćajne nezgode su rezultat ljudske greške i složene kombinacije elemenata koji uključuju ljudsko ponašanje, stanje vozila i infrastrukture. Na njih se može uticati jedino deljenjem odgovornosti između korisnika – vozača i onih koji obezbeđuju i održavaju saobraćajni sistem.\nNezgode se dešavaju svuda, mada se poslednjih godina međuzemljama liderima po broju saobraćajnih nesreća pojavljuju Indija i Kina, iza njih su Brazil, afričke zemlje, naročito Nigerija, kao i zemlje Latinske Amerike. S druge strane, skandinavske zemlje prednjače po broju istraživanja i umešnosti sprovođenja medijskih kampanja u vezi sa bezbednošću saobraćaja.\nSaobraćajnu nezgodu uprošćeno možemo prikazati i kao sumu grešaka i kršenja pravila. Ponašanje vozača možemo shvatiti kao skup određenih navika, sklonosti i emocionalnih reakcija prilikom vožnje. Imajući u vidu da smo zemlja u tranziciji jasno je da mnogi faktori utiču na neprilagođeno i opasno ponašanje pri vožnji. Naročito veliki broj nezgoda čine bahati i mladi vozači. Njih odlikuje negativan stav prema saobraćajnim propisima i potcenjivanje rizika. To podrazumeva: prekoračenje brzine, prolazak kroz crveno svetlo, održavanje nepropisnog rastojanja među vozilima, ignorisanje saobraćajnih znakova, prestrojavanje bez provere mrtvih uglova, vožnja pod uticajem alkohola ili narkotika, uz konzumiranje cigareta, u pospanom stanju, nekorišćenje pojasa, nepažnjai slično. Ovo važi za sve učesnike u saobraćaju, bez obzira na uzrast. Za neke mladevozače su karakteristični: vožnja noću, vikendom, uz slušanje glasne muzike, upotreba mobilnih telefona tokom vožnje, vožnja pod uticajem alkohola ili narkotika, u društvu vršnjaka, u neispravnom ili loše održavanom vozilu.\nAko izuzmemo stanje saobraćajne infrastrukture i nepoštovanje propisa, pomenuti elementi rizične vožnje ne mogu se kompletno objasniti bez uvođenja bioloških i psihosocijalnih faktora. Naime, u uzrastu od 18, a po nekima i do 25 godina, razvoj ljudskog mozga nije sasvim završen, a pogotovo onih oblasti frontalnog lobusa koje učestvuju u „izvršnim” funkcijama kao što su planiranje ponašanja i akcija, kontrola impulsa, rezonovanje i integracija informacija. Ovo nas dovodi u vezu sa strukturom ličnosti koja utiče na stavove i motivaciju, koji dalje utiču na sklonost ka kršenju pravila. Ovde u igru ulaze i polne razlike:uočene su pozitivne veze između nivoa testosterona i težnje za senzacijama, što pruža objašnjenje zašto su muškarci više skloni rizičnoj vožnji i zašto učestvuju u većem broju saobraćajnih nezgoda nego žene.\nOno po čemu se ljudi razlikuju je i stepen samokontrole. Osnovna karakteristika osoba sa niskom samokontrolom je težnja da se sopstvene želje zadovolje brzo i na lak način, po cenu učešća u rizičnim aktivnostima. Oni su egocentrični, impulsivni, skloni avanturizmu, neosetljivi za potrebedrugih ljudi. Međutim, rani pokazatelji sklonosti ka rizičnoj vožnji mogu se registrovati nekoliko godina pre njihovog konkretnog ispoljavanja, što je od velike važnosti za prevenciju.\nI na kraju, za jedan broj nezgoda odgovorno je i loše mentalno zdravlje, povezano sa težnjom ka samopovređivanju, a kako se nezgode mogu smatrati kao vid samopovređivanja, pokazalo se da je broj saobraćajnih nezgoda veći kod pojedinaca koji su pokušali suicid. Opšti simptomi lošeg mentalnog statusa uključuju depresiju ili anksioznost, nesanicu, lošu koncentraciju, što sve može pogoršati psihomotorne i saznajne funkcije i time narušiti sposobnost upravljanja vozilom.\nKako izgleda profil vozača koji čini prekršaje? Mlad muškarac, sa velikom pređenom kilometražom, koji sebe smatra boljim od drugih vozača; ne prepoznaje i ne priznaje loše posledice svojih postupaka i ne smatra da će one izazvati neodobravanje okoline (roditelja, prijatelja, poznanika), teško mu je da prestane da krši pravila i pokazuje ljutnju prema drugim učesnicima u saobraćaju, što se ogleda u kršenju zakonskih propisa (prekoračenje brzine, odstojanje), ili u agresivnom ponašanju prema dugima (upotreba sirene, naglo preticanje itd.).\nIako se saobraćajne nezgode ne mogu izbeći, njihov broj se može redukovati određenim akcijama. Najveći procenat smanjenja broja saobraćajnih nezgoda, koja god vrsta akcije da se primeni, iznosi oko 30 odsto.\n*Vanredni profesor saobraćajne psihologije na Saobraćajnom fakultetu u Beogradu\nAutor: Svetlana Čičević, Izvor: Politika


Glumica velikog stila, ali i specifična pevačica zabavne i narodne muzike Olivera Katarina održaće 19. juna posle više od dve decenije povratnički koncert u beogradskom Centru „Sava“, koji će, na specijalnoj za tu priliku konferenciji za štampu, svečano najaviti sutra u beogradskom hotelu „Admiral“.\nPodsećanja radi, kao nagrađivana umetnica kultnog filma Saše Petrovića „Skupljači perja“ (1967) i ujedno velika zvezda jugoslovenske zabavne muzike tog vremena, Olivera Katarina je u jednom trenutku nestala iz javnog života, u koji se vratila tek nedavno ulogom u ovogodišnjem filmu „Čarlston za Ognjenku“, premijerno prikazanim u Beogradu januara ove godine, ali i specijalnim gostovanjem na koncertu u Centru „Sava“ belgijske grupe „Vaja kon dios“. Ona je, inače, krajem šezdesetih i početkom sedamdesetih, pevajući srpske narodne pesme i ciganske romanse, održala više od stotinu koncerata širom sveta, a posebno su bili zapaženi njeni nastupi u prestižnoj pariskoj „Olimpiji“. Najpoznatije pesme su joj „Alaj mi je večeras po volji“, „Đelem, đelem“, „Niška banja“ („Šumadijo“) i „Sedim u jednom pariskom lokalu“.\nOlivera Katarina je igrala u filmovima „San“ (1966), „Uzrok smrti ne pominjati“ (1968), „Goja“ (1971), „Devičanska svirka“ (1973)... Pre povratka u „Čarlstonu za Ognjenku“ poslednji put je stala pred filmsku kameru 1974. godine, tada u čak četiri filma - „Polenov prah“, „Partizani“, „Crveni udar“ i „Derviš i smrt“.\nViše puta je izjavljivala da je sredinom 1970-ih godina sklonjena iz domaćeg filma i sa muzičke scene, jer ju je komunističko rukovodstvo tada etiketiralo kao srpskog nacionalistu. Pre nekoliko godina, objavila je autobiografsko štivo pod nazivom „Aristokratsko stopalo“.


Vesti online / Sport / Košarka / Teodosić i Krstić očitali lekciju Minesoti\nBlistao u Americi: Miloš Teodosić\nKošarkaši moskovskog CSKA savladali su Minesotu Timbervulvse rezultatom 108:106 posle produžetka, a najveće zasluge za veliku pobedu prvaka Rusije imali su srpski košarkaškaši Miloš Teodosić i Nenad Krstić, koji su prosto briljirali!\nPlejmejker moskovskog giganta na najspektakularniji mogući način obeležio je svoj povratak na teren posle povrede koja ga je od parketa odvojila gotovo pet meseci - sa 26 poena (4/8 za dva, 4/7 za tri), pet skokova i devet asistencija! Sjajnu rolu imao je i kapiten reprezentacije Srbije Nenad Krstić, koji je meč završio sa 13 poena i sedam uhvaćenih lopti! Vladimir Micov je na sve to dodao deset poena, pet skokova i četiri asistencije...\nInače, košarkaši CSKA su tako ponovo ušli u istoriju, pošto je to drugi trijumf bilo kog evropskog kluba na teritoriji SAD. Prvi put se to, naravno, desilo kada je Duško Vujošević sa ruskom Armijom savladao Klivlend rezultatom 90:87.\nNa drugoj strani Nikola Peković nije uspeo da izađe na kraj sa Krletom i meč završio sa osam poena, dok je najefikasniji bio Derik Vilijams sa 21 poenom i devet skokova.\nOd svih pripremnih utakmica treba izdvojiti pobedu Golden Stejta nad Sakramentom rezultatom 94:81, u kojoj je Nemanja Nedović odigrao tri minuta i upisao dve asistencije.


ВЕЛИКИ УДАРАЦ ЗА СПОЉНУ ПОЛИТИКУ САД\nVELIKI UDARAC ZA SPOLJNU POLITIKU SAD\n„Odbijena je razumna rezolucija o produžetku 13 godina dugog embarga na oružje Iranu i otvoren je put državi koja je svetski lider u sponzorisanju terorizma da kupuje i prodaje konvencionalno oružje bez posebnih restrikcija UN, po prvo put u deceniji“, rekao je on u saopštenju. „Neuspeh Saveta bezbednosti da dela odlučno u odbrani međunarodnog mira i bezbednosti je bez opravdanja“.\nRezolucija je pridobila samo dva glasa „za“ – Sjedinjene Države i Dominikansku Republiku. Rusija i Kina glasale su protiv mere, dok je preostalih 11 zemalja bilo uzdržano. Rezoluciji je potrebno bar deset glasova „za“ da bi bila usvojena, uz to da niko ne stavi veto.\nAmbasador Irana u Ujedinjenim nacijama, Mahid Takt Ravanči, rekao je da bi bilo kakvo uvođenje sankcija ili restrikcija Saveta bezbednosti „bilo ozbiljno primljeno od strane Irana, a naše opcije nisu limitirane“, prenosi Glas Amerike.\n„U 75 godina istorije Ujedinjenih nacija, Amerika nikada nije bila ovako izolovana“, tvitovao je portparol ministarstva spoljnih poslova Irana u subotu.\n„Uprkos svim putovanjima, pritisku, jastrebarenju, Sjedinjene Države mogle su da mobilišu samo malu zemlju (da glasa) uz njih“, napisao je Mosavi dodajući da je „prošle noći, aktivna diplomatija Irana, zajendo sa pravnom snagom (nuklearnog sporazuma) porazila Sjedinjene Države ponovo u Savetu bezbednosti“.\nMisija Kine u UN tvitovala je da rezultat glasanja „pokazuje ponovo da unilaterizam ne uživa podršku i da maltretiranje neće uspeti. Svaki pokušaj da se svoj sopstveni interes postavi iznad zaedničkog interesa međunarodne zajednce je slepa ulica“.\n„Ponovo ćemo to pokrenuti, videćete sledeće nedelje“, rekao je Tramp novinarima dan nakon što je Savet bezbednosti UN odbio američki predlog za produženje embarga na oružje Iranu, prenosi Rojters.


Nova preporuke u FBiH: Nema ljubljenja i grljenja na svadbama - Zvornicki.ba\nNova preporuke u FBiH: Nema ljubljenja i grljenja na svadbama\nVjenčanja, proslave matura i druga okupljanja trebalo da se organizuju na otvorenom uz minimalnu distancu od jednog do dva metra, te ukoliko se proslava organizuje u zatvorenom broj gostiju mora da bude u skladu sa važećim naredbama.\nOve preporuke objavili su Zavod za javno zdravstvo FBiH i Federalno ministarstvo zdravstva, koji ističu da osim među članovima istog domaćinstva na proslavama nije preporučen ples, ni rukovanje, grljenje ili ljubljenje, a gostima se preporučuje da sjede za stolovima, da bi se izbjegao bliski kontakt među ljudima. Takođe razmak među muzičarima i gostima trebalo bi da bude oko četiri metra.\n“U zatvorenom prostoru naročito je važno obezbijediti dobru ventilaciju vazduhom spolja, kao i ostale uslove preporučene za ugostiteljske objekte”, kaže se u preporukama Zavoda za javno zdravstvo FBiH i Federalnog ministarstva zdravstva.\nTakođe se ne preporučuje prisustvo osoba iz inostranstva, kao ni osoba starijih od 65 godina, te ne proslavama ne bi smjele biti osobe sa respiratornim bolestima.\nsvadbe u doba korone\nvjencanje i proslave


Sljedeće nedjelje o pokretanju procesa opoziva Trampa — Radio Velkaton : Radio Velkaton\n30. Novembra. 2019. Izdvojeno, Svijet\nSljedeće nedjelje o pokretanju procesa opoziva Trampa\nPredsjedavajući Odbora za pravosuđe zatražio je od američkog predsjednika Donalda Trampa da kaže da li će poslati svoje advokate da učestvuju u postupku za opoziv.\nRepublikanac Džerold Nadler pitao je kolege u odboru i za koje svjedoke planiraju da zatraže dozvolu da pozovu tokom slučaja.\nPisma njujorških demokrata upućena Kongresu otvorila su novu fazu u procesu za opoziv sljedeće nedjelje u kojoj će usljediti rasprava o tome mogu li Trampovi postupci predstavljati „nedodirljiva“ krivična djela.\nPoslije dvije nedjelje saslušanja Komiteta obavještajnih službi čula su se brojna svjedočenja, ali izgleda da nije učinjen nijedan suštinski pomak jer Republikanci nisu podržali da se ustanovi komisija za opoziv, ocjenjuje AP.\nNadler je tražio od jednog od vodećih Trampovih republikanaca Daga Kolinsa iz Džordžije da odgovori na to pitanje do kraja sljedece sedmice.\nOdbor za pravosuđe sastaje se u srijedu na informativnom saslušanju kako bi ispitao „ustavne osnove za predsjednički opoziv“, poslije čega bi mogla početi saslušanja svjedoka o Trampovim postupcima u vezi sa Ukrajinom.\nOčekuje se da sljedeće nedjelje bude objavljen izvještaj koji bi trebalo da bude osnova za saslušanja u Odboru za pravosuđe.\nNadler može odbiti svjedoke koje traže republikanci, koji će vjerovatno željeti da čuju svjedočenje Hantera Bajdena i anonimnog uzbunjivača obavještajne agencije čija je žalba pokrenula postupak opoziva.\nIstraga o opozivu treba da pokaže da li je Tramp zloupotrebio svoju funkciju pritiskajući ukrajinskog predsjednika Volodimira Zelenskog za vrši istragu protiv demokrate Dzoa Bajdena i njegovog sina.


Pens: Tramp uveren da Rusija i SAD mogu da nađu nove dodirne tačke - Sputnjik Srbija\n18:59 27 Novembar 2020\n10:52 18.02.2017 (osveženo 11:52 18.02.2017) Preuzmite kraći link\nPredsednik SAD Donald Tramp smatra da Vašington i Moskva mogu da pronađu nove dodirne tačke, izjavio je potpredsednik SAD Majkl Pens.\n„Kao što znate, predsednik Tramp veruje da se one mogu naći“, rekao je Pens na Konferenciji o bezbednosti u Minhenu.\nRusija treba da odgovara za svoje akcije u Ukrajini\nSAD smatra da Rusija treba da odgovara za svoje postupke u Ukrajini, rekao je potpredsednik SAD.\n„Moramo da postupimo tako da Rusija snosi odgovornost i zahtevamo da se realizuju Minski sporazumi da bi se nivo nasilja na istoku Ukrajine smanjio“, rekao je Pens na Konferenciji o bezbednosti u Minhenu.\nO borbi protiv sajber terorizma\nPotpredsednik SAD Majkl Pens istakao je potrebu za efikasnijom borbom protiv sajber terorizma.\n„Moramo da pojačamo svoje napore da bismo presekli finansiranje terorizma i da povećamo svoje resurse u vezi sa sajber bezbednošću. Treba da dominiramo u digitalnom svetu baš kao što dominiramo u realnom“, rekao je Pens.\nSAD će učiniti sve da Iran nema nuklearno oružje\nSAD će učiniti sve kako bi se osiguralo da se u Iranu ne pojavi nuklearno oružje, izjavio je potpredsednik SAD.\n„Pod predsednikom Trampom Sjedinjene Američke Države ostaće potpuno posvećene tome kako bi se osiguralo da Iran nikada ne razvije nuklearno oružje koje bi moglo da ugrožava naše zemlje, naše saveznike u regionu, a posebno Izrael“, naglasio je Pens.\ndodirne tačke, Minhenska konferencija, Minski sporazumi, saradnja, Majk Pens, Minhen, Ukrajina


Posrednici u nogometnim transferima zaradili 653,9 miliona dolara u 2019. godini – Magazin Plus\nHome/Sport/Nogomet/Posrednici u nogometnim transferima zaradili 653,9 miliona dolara u 2019. godini\nFudbal – Izvještaj FIFA-e\nIzvještajem je obuhvaćeno 17.896 međunarodnih prijelaza nogometaša, a u njih 3.558 bio je uključen barem jedan posrednik, stoji u podacima prikupljenim kroz FIFA sistem za praćenje transfera (ITMS).\nNajveći “potrošači” su evropski klubovi, od kojih su posrednici zaradili 95,7 posto od ukupnog iznosa, odnosno 625,9 miliona dolara. Za prijelaze u koje su bili uključeni južnoamerički klubovi na posrednike je potrošeno 14,6 miliona dolara, a za azijske transfere iznos je bio 13 miliona dolara.\nOd ukupnog broja međunarodnih prijelaza samo ih je 395 bilo u kojima su posrednici bili korišteni od klubova koji su prodavali igrače. Broj je tako malen, jer se radi o igračima koji su pod ugovorom, a čak dvije trećine međunarodnih transfera odnosi se na igrače koji nisu bili pod ugovornom obavezom, prenosi Hina.\nRK Sloboda preko visočke Bosne u četvrtfinale Kupa BiH


Iranski naučnik stigao u Teheran\nIranski nuklearni fizičar Šahram Amiri stigao je u Teheran, gde su ga dočekali porodica i zamjenik ministra inostranih poslova Hasan Kašavi.Amiri je nestao u junu 2009. godine na hadžiluku u Saudijskoj Arabiji, a prema njegovim rečima, oteli su ga američki i saudijski agenti i odveli u Ameriku.\nOn se u ponedeljak obratio odeljenju pakistanske ambasade koja zastupa interese Irana u Vašingtonu i tražio da bude vraćen u svoju zemlju.\nAmerički zvaničnici su tek u utorak potvrdili da se Amiri nalazi na teritoriji SAD. Državna sekretarka Hilari Klinton izjavila je da je on "svojom voljom boravio u SAD i da je slobodan da ode".\nAmiri je po dolasku u Teheran jutros izjavio da nije radio na iranskom nuklearnom programu.\n"Nemam ništa s Natancom i Fordom (mesta na kojima se obogaćuje uranijum). To je izmišljotina američke vlade da bi se izvršio pritisak na Iran", rekao je Amiri novinarima na teheranskom aerodromu.Dodao je da da nema nikakve poverljive podatke.\n"Nisam se bavio nikakvim istraživanjima o nuklearnom programu. Ja sam običan istraživač na Univerzitetu i ne znam nikakve poverljive informacije", rekao je Amiri.\nOn je novinarima kazao da će detalje o svom boravku u SAD iznijeti kasnije, ali i dodao da "ima neke dokumente koji dokazuju da nije bio slobodan u SAD i da je stalno bio pod kontrolom agenata američkih obaveštajnih službi".\nVašington post je u svom internet izdanju kasno sinoć javio da je američka Centralna obaveštajna agencija (CIA) Amiriju platila pet miliona dolara za podatke o iranskom nuklearnom programu, a da je on za tu agenciju radio više od godinu dana.


Vip Beach Masters 2011 ovog leta u Kragujevcu, Novom Sadu i Beogradu – Personal magazin\nProfesionalni muški i ženski turniri ovogodišnjeg šampionata Srbije u odbojci na pesku igraće se Kragujevcu i Beogradu. Novi Sad će u julu biti domaćin prestižnog evropskog šampionata Srbija Masters. Proslavljeni…\nProfesionalni muški i ženski turniri ovogodišnjeg šampionata Srbije u odbojci na pesku igraće se Kragujevcu i Beogradu. Novi Sad će u julu biti domaćin prestižnog evropskog šampionata Srbija Masters. Proslavljeni odbojkaš Vanja Grbić novi član organizacionog tima i zvanični promoter odbojke na pesku. Ministarstvo omladine i sporta i ove godine pokrovitelj projekta.\nPromocija nove sezone otvorena je u restoranu „Monument“ atraktivnim performansom crtanja na pesku koji je izveo mladi umetnik Vladimir Atlagić i kome se pridružio Vanja Grbić ispisivanjem Vip Beach Masters potpisa. Najava ovogodišnjeg turnira ozvaničena je aktiviranjem sata koji odbrojava vreme preostalo do početka turnira.\nPrvi turnir Nacionalnog prvenstva u odbojci na pesku održava se u Kragujevcu od 16. do 19. juna, dok će drugi i ujedno finalni turnir biti organizovan na beogradskoj Adi Ciganliji od 25. do 28. avgusta. Za titulu šampiona Srbije u odbojci na pesku nadmetaće se 16 muških i 8 ženskih timova koji prođu kvalifikacije, a nagradni fond za ove turnire iznosi po 11.500 evra.\nOdbojkaški savez Srbije i Vip posebno su ponosni na činjenicu da će Novi Sad od 13. do 17. jula biti domaćin izuzetno atraktivnog Evropskog šampionata – Masters, koji će na plaži Štrand okupiti najbolje muške ekipe u odbojci na pesku u Evropi, sa nagradnim fondom od čak 50.000 evra! Takmičari će se nadmetati za poene na listi Evropske odbojkaške konfederacije (CEV) i Svetske odbojkaške federacije (FIVB). Na osnovu Wild card-a, pravo učešća u glavnom turniru dobiće 2 tima iz Srbije.\n„Razvoj odbojke na pesku i organizacija Vip Beach Masters-a predstavljaju značajan segment partnerske saradnje između Vip mobile i Odbojkaškog saveza Srbije. Izuzetno sam ponosan što je odbojka na pesku iz godine u godinu, zahvaljujući ovakvom projektu, sve popularnija i prisutnija među ljubiteljima odbojke i medijima i što je Srbija, zahvaljujući uspešnoj organizaciji domaćih turnira, dobila čast da organizuje najprestižnija evropska nadmetanja“, rekao je Aleksandar Boričić, predsednik Odbojkaškog saveza Srbije.\n„Već četvrtu godinu zaredom Vip mobile i Odbojkaški savez Srbije kroz Vip Beach Masters turnire doprinose razvoju srpske odbojke na pesku i podižu je na međunarodni nivo. Vip Beach Masters se potvdio kao prestižna manifestacija koja okuplja najbolje igrače bičvoleja u Srbiji i siguran sam da će i ovogodišnji turniri kvalitetom igre i atraktivnim konceptom privući brojne ljubitelje ovog sporta”, izjavio je Tanasis Kacirumpas, predsednik Upravnog odbora Vip mobile.\n“Vip mobile je jedan od naših najznačajnijih strateških partnera u Srbiji, a naša uspešna poslovna saradnja proširila se i na oblast sporta. Zaista nam je čast i zadovoljstvo što je ZTE, vodeći svetski provajder telekomunikacione opreme i mrežnih rešenja, treću godinu zaredom glavni sponzor Vip Beach Masters turnira”, rekao je g. Vinsent Kan, generalni direktor kompanije ZTE za Centralnu Evropu.\nVip Beach Masters 2011 ovog leta u Kragujevcu, Novom Sadu i Beogradu was last modified: May 19th, 2011 by Redakcija\nAleksandar BoričićAqua VivaCEVDaCapoEKO SrbijaFIVBHypo Alpe Adria GroupOdbojkaški savez Srbijeodvojak na peskuRed BullTanasis KacirumpasVipVip Beach MastersVip Beach Masters 2011VIP mobileZTE\nSES Astra i Telekom Srbija potpisuju ugovor\nPin Computers postao novi distributer HP PSG proizvoda


Кратак увод у теорије заверe - Нови Стандард\nKratak uvod u teorije zavere\nVladimir Kolarić 06.05.2020. 20:32\nTeorija zavere je pre svega ona interpretacija stvarnosti koja je označena kao takva od strane dominantnih gospodara diskursa u našoj istorijskoj epohi\nTeorije zavere su relativno celovite diskurzivne interpretacije stvarnosti, koje se predstavljaju kao paradigmatske alternative u odnosu na interpretacije koje su – ne toliko ideološki koliko civilizacijski – dominantne u poslednja dva veka evropske istorije. Kada kažemo da su one paradigmatske alternative, podrazumevamo da nude bitno drugačije viđenje istorije i idejno-vrednosnih osnova na kojima počiva, mahom zapadna, civilizacija modernog vremena, sa začecima koji dosežu u dubine drevnosti. U tom smislu, teorije zavere nisu ideološka alternativa nekom od dominantnih narativa, kao što je na primer komunizam alternativa fašizmu, socijalizam kapitalizmu, ili liberalizam socijaldemokratiji, već one – makar načelno – počivaju na transideološkim osnovama, koje se principijeno suprotstavljaju legitimizovanom političko-ideološkom sistemu novijih vremena.\nPodrazumeva se da nisu svi diskursi koji zastupaju ideju i praksu paradigmatskih alternativa na civilizacijskom nivou teorije zavere. Teorije zavere u tom smislu imaju svoje specifične tradicije, tipologije, genealogije i pojmovnu aparaturu, i podrazumevaju ideju postojanja tajnih i netransparetnih centara moći koje, u skladu za unapred osmišljenim ciljevima i rukopovodeći se pre svega metodama manipulacije i infiltracije u legitimne strukture moći, usmeravaju tokove istorije sa pretenzijama prema čitavom čovečanstvu, pa u nekim slučajevima i čitavom kosmosu ili celokupnoj stvarnosti.\n„Teorije zavere“ je u prvom redu pežorativan termin koji su osmislili njihovi protivnici sa težnjom za diskreditacijom i diskvalifikacijom stvarnih ili navodnih zastupnika određenih teorija. U političkoj istoriji je neosporno postojanje brojnih zavera, i to niko ne negira, s tim što zvanična istoriografija osporava postojanje globalnih i dugoročnih zavera usmerenih ka ostvarenju vrlo konkretnih ciljeva globalnog dosega. Takođe, nije ni svako istoricističko tumačenje svetske istorije – ili na primer marksističko tumačenje istorije kao borbe klasa – teorija zavere, pošto ne podrazumeva postojanje konkretno odredivog centra moći koji dugoročno i u kontinuitetu tajnim sredstvima uticaja rukovodi globalnim procesima.\nTeorija zavere je, dakle, pre svega ona interpretacija stvarnosti koja je označena kao takva od strane dominantnih gospodara diskursa u našoj istorijskoj epohi. Teorijama zavere su označavane isključivo onakve konspirološke interpretacije koje su se načelno i paradigmatski suprotstavljale doiminantnom toku razvoja istorije posle Francuske revolucije, umerenom ka demokratizaciji, modernizaciji, liberalizaciji i slično, a nikako sve interpretacije koje se služe manipulativnim i pojednostavljanim sredstvima u tumačenju složenih društveno-političkih i istorijakih procesa,. To ne znači da sve teorije zavere na jednak način gledaju na istorijske događaje i procese, pa i na uzroke i praksu pomenute Francuske revolucije. Ali može se reći da konspirologija svoje korene ima u pokušaju traganja za uzrocima, nosiocima i inspiratorima Francuske revolucije, koje je označila kraj tradicionalnog političkog i vrednosnog poredka u (prvobitno Zapadnoj, romano-germanskoj) Evropi.\nJuriš na Bastilju 14. jula 1989, Henri Singleton, ulje na platnu, 183x\nTeorije zavere temeljnu promenu poretka i smenu elita ne interpretiraju sa stanovišta dugoročnih istorijskih procesa sa ekonomskim i političkim imlikacijama, već kao zaveru u osnovi malobrojne elite čiji interesi počivaju na tajnim, inicijacijski sticanim i generacijama nasleđivanim znanjima i praksama, i koja je iskoristila pogodan trenutak za svoj, makar i delimičan ili postupan, trijumf.\nDrugi zamah teorijama zavere dalo je osnivanje Sjedinjenih Američkih Država, koje su shvaćene kao živi eksperiment novih transideoloških snaga, ujedno i kao pokušaj izgradnje društva na novim (netradicijskim) osnovama, i kao baza za globalno širenje takvih koncepcija.\nSve do polovine dvadesetog veka, najdominantnije teorije zavere su kao glavne nosioce pretpostavljene zavere označavali Jevreje, cioniste ili tajna društva poput masona i iluminata, neretko ih poistovećujući, što je umnogome zavislo od konfesionalne i ideološke opredeljenosti kreatora određene konspirološke teze. U dvadesetom veku, posebno u Americi, konspirološke teorije se sve otvorenije stavljaju u službu odbrane kapitalizma i aktivno su korišćene kao deo propagande nacističkih, pa i konzertavivnih krugova u Evropi, uključujući i ulogu takozvanih belih Rusa u njihovom širenju i popularizaciji.\nOvde treba skrenuti pažnji na nekoliko detalja. Nesporno je da su autori poput Genona, Evole ili Špenglera izvršili značajan uticaj na neke od teorija zavere, što je od „liberalnih“ oponenata iskorišćeno kako bi svaka misao sa potencijalima paradigmatske alternative postojećem globalnom poretku i vrednostima na kojima počiva, naročito ona koja su zasnovane na tradicionalističkim i/ili konzervativnim osnovama, bila osporena kao teorija zavere, sa obaveznim pežorativnim predznakom. To je važilo i za interpretacije određenih istorijskih događaja – poput, na primer, Oktobarske revolucije – koje su odstupale od akademski i ideološko verifikovanih interpretacija.\nTakođe, teorije zavere su nesporno fenomen modernog doba, u osnovi vezan za zapadnu civilizaciju, ali u mnogome nastao kao odgovor na izazove modernizacije, od njenog potpunog osporavanja, do osporavanja nekih od njenih aspekata, u čemu i jeste najveća razlika između, na primer, tradicionalističkih s jedne i libertarijanskih zastpupnika teorije zavere s druge strane, što između ostalog govori da u praksi ideološka opredeljenja itekako motivišu nastanak i popularizaciju teorija zavere.\nPosle Drugog svetskog rada teorije zavere dobijaju novi zamah, obeležen dominacijom SAD, razvojem tehnologije uključujući i komunikaciono-informacionu, svemirskog programa, NLO-manije, konteksta Hladnog rata i, što je veoma važno, svedočenjem zvaničnika – poput predsednika SAD Ajzenhauera i Kenedija – o postojanju netranspartenih centara moći koji upravljaju Amerikom. Ubistvo predsednika Kenedija i uzroci i posledice 1968. godine takođe postaju značajan topos u konspirološkom univerzumu, kao i kasnija naučna istraživanja koja otvaraju put ka mogućnosti razvoja čoveka i čovečanstva u smeru trans ili posthumanizma.\nU poslednje vreme, primetan je još nedovoljno uočen trend ciljane normalizacije i legitimizacije konspiroloških teorija, kao posledica jačanja konkurenata SAD na globalnom planu, kao i preoblikovanja elita u samoj Americi. Ruska Federacija sebe ne postavlja samo kao ekonomskog i političkog konkurenta SAD i Evropi, već i kao civilizacijskog konkurenta ili čak alternativu, i u tom smislu određene konspirološke elemente aktivno uključuje u svoje propagandno delovanje ne samo protiv američkog političko-ideološkog sistema, nego i njegovih dubljih, u osnovi civilizacijskih osnova.\nPredsednik SAD Donald Tramp sa jevrejskom kipom u molitvi ispred Zida plača u Jerusalimu, 22. maj 2017.\nDelovanje Donalda Trampa i krugova koji ga podržavaju takođe se koristi elementima konspiroloških teorija u cilju osporavanja takozvanih liberalnih elita. Struktura i jezik teorija zavere se odlično uklapa u težnje savremenih medija ka maksimalnom pojednostavljivanju, spoznajnim i vrednosnim dihotomijama i afektivnosti u predstavljanju i analizi društvenih i drugih fenomena.\nDakle, pre svega, teorija zavere je tekst koji je kreiran od strane konkretnih pojedinaca i interesnih grupa sa određenim ciljevima i namerama. Činjenica da je teorija zavere u osnovi tekst (a tekst znači tkanje) podrazumeva i da ona može da se analitički „rasplete“, odnosno protumači, uz obaveznu svest o kontekstu u kom je nastala, tradiciju na koju se oslanja i pretpostavljene namere njenih kreatora.\nKada je u pitanju uloga različitih centara moći u proizvodnji i distribuciji teorija zavere ona moža biti dvojaka: 1) centri moći kao gospodari dikursa koji imaju mandat od strane dominantnih elita da neku od interpretacija stvarnosti označe kao teoriju zavere; 2) centri moći mogu kreirati teorije zavere, i to iz dva razloga – a) kako bi ih usmerili direktno protiv sopstvenih konkurenata, označavajući ih kao protagoniste zavere, i b) da bi ih pripisali sopstvenim konkurentima u cilju njihove diskreditacije u akademskoj, političkoj i široj javnosti.\nU tom smislu, teorije zavere ne treba uzimati olako, jer iza njih se kriju namere i ciljevih određenih centara moći, koji su, veštim interpretativnim pristupima, itekako podložni analizi i razumevanju. Takođe, ne treba teorijama zavere, kojima se po definiciji pripisuje spoznajni i vrednosti deficit, smatrati samo one koje su od gospodara diskursa označene kao takve. Drugim rečima, treba razmotriti da li neka interpretacija označena kao teorija zavere zaista to i predstavlja, ili ima izvestan potencijal istinitosti, makar i u smislu analize podteksta. Isto tako, istoj strogosti u prosecu interpretacije i vrednovanja treba podvrgnuti interpretacije „zvanično“ označene kao teorije zavere i one koje su označene kao legitimne i poželjne. U osnovi, zbog uloge koje teorije zavere imaju u tekućim hibridnim ratovima, sa najvećom ozbiljnošću treba pristupiti njihovoj analizi, kao i analizi svih dominantnih strategija inetrpretacije stvarnosti, što zahteva ozbiljno unapređenje u tehnikama analize teksta u odnosu na one koju poseduje većina današnje akademske elite.\nZa one koji su voljni da osmišljavaju paradigmatske alternative postojećem poretku ove analize su takođe važne, između ostalog i kako ne bi podlegli sirenskom zovu obrazaca na kojima počiva teorija zavere, a koje lako previde složenost stvarnosti i ulogu čoveka u njoj, kako onog „malog i običnog“, tako i onog koji bi mogao biti sposoban da inicira određene promene. U tom smislu je podjednaka opasnost od pasivizacije i odustajanja od želje za promenom i vere u mogućnost pojedinca da nešto promeni, kao i od pretvaranja pojedinaca u statističke uzorke, koji lako mogu biti žrtvovani u vihoru istorije ili obračuna sa skrivenim moćnicima ovog sveta.\nProtestni natpis na bezbednosnoj ogradi imanja hotela Gruv u Votfordu uoči zasedanja Bilderberg grupe, 6. jun 2013. (Foto: Oli Scarff/Getty Images)\nA o nužnosti svakog prijatelja slobode da se oslobodi straha od diskreditacije od strane moćnika ne treba ni da govorimo, jer ona se podrazumeva. Ali samo ukoliko poseduje adakvatna oruđa za borbu, uključujući sposobnost da analizira tuđe i da stvara svoje tekstove i interpretacije, iz kojih će mnogi – što više njih – moći da osete dah slobode, i da ih pretvore u delanje.\nDruštvoVladimir KolarićOktobarska revolucijaSjedinjene Američke Državeteorije zavereFrancuska revolucija


Priručnik za primjenu modela porodične grupne konferencije u obrazovno-vaspitnim ustanovama u Bosni i Hercegovini – IN Fondacija Priručnik za primjenu modela porodične grupne konferencije u obrazovno-vaspitnim ustanovama u Bosni i Hercegovini » IN Fondacija\nPriručnik je kreiran za potrebe provođenja standardizacije modela porodične grupne konferencije (skraćeno PGK) u obrazovno-vaspitnom sistemu u Bosni i Hercegovini. Porodična grupna konferencija predstavlja savremeni međunarodni model koji se uspješno primjenjuje u radu sa djecom, mladima i porodicama u riziku. Kroz model porodičnog okupljanja, podrške i pomoći svoje socijalne mreže, porodica aktivira vlastite snage za rješavanje i prevazilaženje životnih izazova i problema sa kojima se susreće.\nU Bosni i Hercegovini model porodične grupne konferencije primjenjuje se od 2011. godine, u okviru sistema dječije i socijalne zaštite, prvenstveno u radu sa djecom, mladima i porodicama koji su korisnici centara za socijalni rad. Organizovano je gotovo 300 konferencija na kojem je učestvovalo preko hiljadu djece, mladih, roditelja i predstavnika njihovih porodičnih i socijalnih mreža, što je potvrdilo efikasnost i primjenjivost pomenutog modela u praksi socijalne i dječije zaštite.\nPrimjenjujući model u toku proteklih godina, predstavnici pojedinih škola u Bosni i Hercegovini bili su pozvani na saradnju sa ciljem pronalaženja najboljeg rješenja za djecu i mlade osobe koje se nalaze u riziku. Učešćem na konferencijama, predstavnici škola prepoznali su značaj koji im ovaj model pruža u radu, od boljeg sagledavanja uzroka rizika sa kojima se učenici suočavaju i otežavaju im svakodnevno funkcionisanje, razvijanja bolje profesionalne saradnje sa predstavnicima različitih ustanova na nivou zajednice, do zajedničkog iznalaženja određenih rješenja koji su glavni preduslov za djelotvornu pomoć i podršku učenicima i njihovim roditeljima/starateljima.\nDosadašnja iskustva govore da model porodične grupne konferencije svakako može da pruži širu podršku obrazovno-vaspitnom sistemu s ciljem da se omogući školskom osoblju da uspješnije balansira zahtjeve okruženja i različite faktore rizika sa kojima se suočavaju učenici i njihovi roditelji/staratelji. Primjenjujući ovaj model kao inovativni oblik rane intervencije u vaspitno-obrazovnoj praksi, jača se saradnja na relaciji učenik-škola-roditelj/ staratelj-zajednica, te promoviše učešće porodice i šire socijalne mreže u rješavanju specifičnih izazova sa kojima se suočavaju djeca i mladi.\nUpravo zbog činjenice da model porodične grupne konferencije ima potencijal za širu primjenu u pružanju podrške različitim korisničkim grupama, IN Fondacija – fondacija za socijalno uključivanje djece i mladih u BiH ovaj model je prilagodila za primjenu u vaspitno-obrazovnom sistemu. Stoga, cilj ove publikacije je da se model porodične grupne konferencije standardizuje kao oblik ranog preventivnog i interventnog djelovanja u cilju zaštite i pružanja podrške djeci, mladima i porodicama u riziku, te da se identifikuju jasne smjernice za što uspješniju direktnu primjenu ovog modela u vaspitno-obrazovnoj praksi u Bosni i Hercegovini.\nPriručnik je nastao u sklopu projekta „Modeliranje porodične grupne konferencije u sistemu dječije zaštite i obrazovnom sisitemu u RS“ koji je podržan od strane UNICEF-a, Švicarske agencije za razvoj i saradnju SDC i Švedske ambasade iz Sarajeva.


U Srbiji ujutru hladno, tokom dana padaće kiša i sneg - mediji.net\nU Srbiji ujutru hladno, tokom dana padaće kiša i sneg\nU Srbiji će ujutru biti vedro i hladno vreme sa slabim mrazom, dok će tokom dana biti oblačno i sveže, ponegde sa kratkotrajnom kišom ili snegom, saopštio je Republički hidrometeorološki zavod.\nDuvaće slab i umeren vetar, u Vojvodini i istočnoj Srbiji povremeno jak, severozapadni.\nNajniža temperatura kretaće se od minus tri do jedan, a najviša od osam do 12 stepeni.\nU Beogradu će jutro biti pretežno vedro i hladno sa slabim mrazom. U toku dana biće promenljivo oblačno i sveže, sa kratkotrajnom kišom ili snegom.\nNovak Đoković o pružanju šanse domaćim teniserima\nNovak Đoković izjavio je danas, posle pobede nad Miomirom Kecmanovićem 6:1; 6:3, da je dugoročni cilj turnira Srbija Open, da pruži šansu što većem broju srpskih teniser kako bi se takmičili protiv najboljih na svetu.\nAleksandar Dragović je završen, Prijović je blizu, ali Zvezda se ne zaustavlja.\nProfesor Petar Kočović, stručnjak za informacione tehnologije, koji zajedno sa svojim timom mesecima unazad daje prognoze o kretanju epidemije, a na osnovu proračuna baziranih na Gausovoj krivi, izneo je novu prognozu u kojoj se pominje datum koji do sada nismo imali. U pitanju je 13. jul. Međutim,...\nSve se desilo u autobusu na liniji 88 u Beogradu.


Zvezda pobedila Mega Leks\nBeta 25. maja 2017. 21:25\nKošarkaši Crvene zvezde pobedili su večeras u Sremskoj Mitrovici Mega Leks sa 73:67 (17:18, 21:16, 20:19, 15:14), u 11. kolu Super lige Srbije.\nZvezdu je do pobede predvodio Stefan Jović sa 20 poena i osam asistencija, dok je Luka Mitrović dodao 13.\nU ekipi Mega Leksa najefikasniji je bio Kostja Mušidi sa 16 poena, a po 12 su postigli Radoslav Spasojević i Jovan Novak.\nCrveno-belima je ovo 10. pobeda u prvenstvu Srbije, pa se tako nalazi na deobi prvog mesta s Partizanom, dok je Mega četvrta sa šest pobeda i pet poraza.\nMega je bolje počela utakmicu, povela je sa 11:5 predvodjena Radoslavom Spasojevićem, ali je Zvezda preokrenula serijom 10:0, da bi domaćin u završnici tog dela igre ipak iskontrolisao situaciju i na pauzu otišao u prednosti.\nZvezda je predvodjena Stefanom Jovićem uspostavila kontrolu u drugoj četvrtini, došla do preokreta i postepeno povećavala prednost, koja je u jednom trenutku iznosila i sedam poena – 33:26, ali je Mega do poluvremena uspela da dodje do zaostatka od četiri poena.\nOba tima su prvo poluvreme završila sa realizacijom šuta za dva poena manjim od 50 odsto, ali je Zvezda prednost napravila u ofanzivnim skokovima posle kojih je uglavom dolazila do lakih poena.\nMega je na početku treće četvrtine, kao i na početku utakmice, imala kontrolu, stigla je do preokreta predvodjena Mušidijem, ali su crveno-beli ponovo odgovorili serijom, od 7:0, kojom su došli do vodjstva od 45:40.\nTim Dejana Milojevića je tokom treće četvrtine uspeo da zadrži priključak, čak i u jednom trenutku da povede sa tri poena prednosti, ali je Zvezda u finišu tog perioda i na početku četvrte deonice stigla do dvocifrene prednosti.\nCrveno-beli su tri minuta pre kraja vodili sa 12 razlike, da bi Mega za minut i po uspela da dodje do zaostatka od pet poena, ali je ekipa Dejana Radonjića ipak uspela da odbije nalet Mege i tako izbegne drugi poraz u Super ligi.


Tomas de Mezije novi ministar odbrane Njemačke\nDosadašnji ministar unutrašnjih poslova Njemačke Tomas de Mezije (Thomas de Maiziere) preuzet će dužnost njemačkog ministra odbrane nakon ostavke dosadašnjeg ministra Karla Teodora Gutenberga (KarlTheodora zu Guttenberga), dok će resor unutrašnjih poslova preuzeti dosadašnji čelnik bavarske Kršćansko-socijalne unije (CSU) u Bundestagu, Hans Peter Fridrih ( Hans-Peter Friedrich), saopšteno je u srijedu u Berlinu.\nDan nakon što je dosadašnji ministar obrane podnio ostavku zbog optužbi da je velikim dijelom prepisao svoj doktorski rad, zbog čega mu je prošle sedmice oduzeta doktorska titula, predstavnici CSU-a i CDU-a, stranaka koje na saveznom nivou čine demokršćansku Uniju CDU/CSU, dogovorili su se oko kadrovskih promjena unutar vlade Angele Merkel (CDU).\nTomas de Maiziere na glasu kao jedan od najiskusnijih demokršćanskih političara i jedan od najprisnijih saradnika kancelarke Angele Merkel. Posmatrači procjenjuju da je upravo stoga njemu povjeren položaj ministra odbrane u trenutku kada sistem njemačkih oružanih snaga prolazi kroz težak period period reforme.\nNjemačka kancelarka Angele Merkel bi se tokom dana trebala izjasniti o kadrovskim promjenama unutar kabineta.


EL - Dobre vesti iz Vitorije, Real nadigrao Baskoniju! - Sportske.net\nEL - Dobre vesti iz Vitorije, Real nadigrao Baskoniju!\nKošarkaši madridskog Reala osamili su se na vrhu tabele, kako su u 21. kolu savladali ekipu Baskonije.\nU španskom derbiju slavio je "kraljevski" klub, na kraju je bilo 71-79 u korist izabranika Pabla Lasa.\nReal je nadoknadio i minus iz prvog duela ove dve ekipe u Evroligi, te je obezbedio i bolji međusobni susret, mada to najverovatnije neće biti preterano relevantno, kako su četiri pobede ispred tima iz Vitorije.\nGosti su od početka imali blagu prednost, uspevali su da odgovore na svaki pokušaj domaćina da preokrene rezultat, a kako je utakmica odmicala prednost Reala je i rasla.\nNa kraju su Madriđani zasluženo slavili i pobegli moskovskom CSKA i Olimpijakosu na čelu tabele sa pobedom viška.\nDo nove pobede predvodio ih je sjajni Luka Dončić. Ovaj momak poreklom iz Srbije meč je završio sa 16 poena i devet skokova i šest asistencija, sa ukupnim indeksom 30 istakao je kandidaturu za najkorisnijeg igrača 21. kola elitnog takmičenja.\nNjega su pratili Džef Tejlor sa 15 i Gustavo Ajon sa 11 poena, dok je Entoni Renolf dodao 9. Ljulj nije bio šuterski raspoložen, ali je imao osam asistencija.\nU ekipi Baskonije, 20 poena upisao je Rodrig Buboa, dok su dvocifreni bili i Hanga sa 12, kao i Johanes Vojtman sa 10 poena. Nemac je upisao i dabl-dabl kako je imao 13 uhvaćenih lopti.


Fizički napao saobraćajnog policajca - juGmedia\nPirotska policija uhapsila je ttridesetogodišnjeg O. Ž. iz Pirota, zbog postojanja osnova sumnje da je izvršio krivično delo napad na službeno lice u obavljanju službene dužnosti, saopštila je Policijska uprava.\nU saopštenju se navodi da se sumnja da je on, na ulici u Pirotu, fizički napao saobraćajnog policajca, koji je, prilikom redovne kontrole saobraćaja, zaustavio vozilo kojim je upravljao brat osumnjičenog.\nOsumnjičenom je određeno zadržavanje do 48 sati nakon čega će, uz krivičnu prijavu, biti priveden Osnovnom javnom tužilaštvu u Pirotu, kaže se u saopštenju.\nSudar bicikliste i pešaka, obojica povređeni\nVLASOTINCE – Trinaestogodišnji Ognjen Kocić iz Vlasotinca stradao je danas u porodičnoj kući u centru Vlasotinca dok se, najverovatnije, igrao pištoljem.…


Debata o demarkaciji sa Crnom Gorom 3. avgusta u Prištini – NovostiDana.rs\nPRIŠTINA – Debata kosovske vlasti i opozicije o sporazumu o demarkaciji sa Crnom Goru, koji je potpisan u Beču prošle godine, a koji treba da bude ratifikovan u kosovskom parlamentu, ali ga opozicija ne prihvata, biće održana u Prištini, u sredu, 3. avgusta, javili su prištinski mediji.\nPriština je duže od godinu dana u problemu jer ne može da reši nijedno značajno pitanje na koje se obavezala Briselskim sporazumom poput formiranja Zajednice srpskih opština i otpočinjanja rada Specijalnog suda za ratne zločine koje je počinila OVK, a od ratifikacija Sporazuma o demakraciji sa Crnom Gorom zavisi dobijanje vizne liberalizacije za građane Kosova.\nKosovski premijer Isa Mustafa izjavio je da će opozicione partije i njihovi eksperti će u sredu imati priliku da predstave argumente protiv Sporazuma o demarkaciji sa Crnom Gorom.\nPrištinska Kosova sot piše da Mustafa tvrdi da „ukoliko se utvrdi da je Kosovo izgubilo 8.000 hektara zemljišta, oni koji su radili na na sporazumu snosiće odgovornost“, a da ako se ispostavi da za takvu tvrdnju nema dovoljno dokaza, odgovornost ostaje na onima koji žele da „zapale Kosovo“.\nPotpredsednik Skupština Kosova i visoki funkcioner vladajuće Demokratske partije Kosova Džavit Haliti, izjavio je za Epoku e re da bi bilo dobro da se sporazum o razgraničenju sa Crnom Gorom ratifikuje uz konsenzus svih parlamentarnih grupa.\nDeo „granice“ između srpske pokrajine KiM i Crne Gore je dugačak 79 kilometara, a zona koja se dovodi u pitanje obuhvata više od 2,4 hiljade hektara zemlje.\nMeštani više sela iznad Rugovske klisure, u blizini vrha Čakor, tvrde da će demarkacijom granica njihova imanja pripasti Crnoj Gori, odnosno da će Crna Gora „upasti 40 kvadratnih kilometara na kosovsku teritoriju“.\nPotpisivanju pomenutog sporazuma u Beču, na samitu o Zapadnom Balkanu, avgusta 2015, prisustvovali su, između ostalih, predsednici Crne Gore i Kosova Filip Vujanović i Atifeta Jahjaga, tadašnji ministar spoljnih poslova i evropskih intergracija Igor Lukšić i unutrašnjih poslova Raško Konjević, kao i predsedavajući Predsedništva BiH Dragan Čović. Domaćin ceremonije potpisivanje je predsednik Austrije Hajnc Fišer.\nDeo kosovske javnosti opozicija, međutim, tvrde da je od ukupno 79 kilometara granice sporno oko 900 metara kod Kule i planine Čakor. Oni tvrde da je kod Kule, na putu Peć – Rožaje, granica premeštena pet kilometara u teritoriju Kosova i da je time prisvojeno 12 hiljada hektara teritorije koja, kako tvrde, pripada katastarskoj opštini Peć.


Aktivisti "Krova nad glavom" predali su Vladi zahteve za oslobađanjem demonstranata.\nNa protestu pod nazivom "Pustite ih sve" ispred zgrade Vlade Srbije u Beogradu zatražena je sloboda za građane uhapšene tokom prošlonedeljnih protesta.\nNevladina Združena akcija "Krov nad glavom", koja je pozvala na protest, predala je Vladi svoje zahteve – hitno puštanje na slobodu "svih političkih zatvorenika", prekidanje "policijske represije nad narodom" i smene direktora policije "i svih policijskih službenika koji su koristili prekomernu silu".\n"Još uvek su u zatvorima građani koji su mirnim putem demonstrirali, ali i oni koji su se pukim slučajem našli na putu režimu i njihovoj policiji. Njihova se imena ne znaju", rekla je ispred Vlade Srbije Ivana Jelić iz Združene akcije "Krov nad glavom".\nDirektor policije: U Beogradu privedeno preko 70 ljudi, povređeno 14 policajaca\nVladimir Mentus, jedan od uhapšenih koji su pušteni iz zatvora, obratio se okupljenima ispred Vlade i zahvalio se "svim pojedincima i organizacijama koje su uložile trud i napor da se oslobode oni koji su bili nelegalno zatvoreni".\nVladimir Mentus je uhapšen u noći između 11. i 12. jula ispred Narodne skupštine, a po hitnom postupku je bio osuđen na 30 dana zatvora zbog vređanja policajca. Tu presudu je ukinuo Apelacioni prekršajni sud.\nMentus je doktor sociologije i naučni saradnik u Institutu društvenih nauka u Beogradu, a zbog njegovog hapšenja je reagovalo i Sociološko naučno društvo Srbije.\nZdružena akcija "Krov nad glavom" prethodno je saopštila da su trojica njihovih aktivista pušteni na slobodu, ali da "nastavljaju da se bore dok svi politički zatvorenici ne budu oslobođeni i dok svi koji su činili nasilje nad demonstrantima ne budu odgovarali".\n"Naše drugove je policija mučki i kukavički odvela u Skupštinu gde ih je prebijala. Zahtevamo da odgovaraju sve sudije i svi načelnici i policajci, uključujući i direktora policije Vladimira Rebića", rekla je Ivana Jelić.\nProtesti ispred Centralnog zatvora\nPrethodnih dana su se aktivisti "Krova nad glavom", predstavnici opozicije i građani sa istim zahtevima okupljali ispred Centralnog zatvora u Beogradu.\nMUP Srbije nije odgovorio na pitanja Radija Slobodna Evropa (RSE) šta je do sada uradila Unutrašnja kontrola kako bi ispitala navode o policijskoj brutalnosti i da li se policajci protiv kojih su nevladine organizacije podnele krivične prijave i dalje nalaze na radnom mestu ili su suspendovani.\nProtest ispred Centralnog zatvora 13. juli 2020.\nRSE nije dobio odgovor ni o tačnom broju privedenih tokom višednevnih protesta u Srbiji i epilogu tih privođenja – koliko njih je pušteno, protiv koliko ljudi je policija podnela prekršajne i krivične prijave, a koliko je na izdržavanju zatvorske kazne.\n"Tačan broj ne znamo, ali u pitanju je više desetina ljudi koji su u skraćenom prekršajnom postupku osuđeni čak i do 60 dana zatvora, imamo primer da je neko dobio 60 dana zatvora samo za vređanje policajca", izjavio je ranije za RSE Nikola Kovačević iz nevladine Inicijative za ekonomska i socijalna pravaA11, koja pruža besplatnu pravnu pomoć učesnicima protesta.\nProtesti u Beogradu, a potom i u drugim gradovima Srbije, prvobitno su počeli zbog najave predsednika Srbije Aleksandra Vučića 7. jula da će u Beogradu zbog rasta broja zaraženih korona virusom biti uveden policijski čas. Protest se pretvorio u nerede i upad u Skupštinu i sukobe policije sa delom demonstranata.\nI na protestima 8. i 10. jula deo demonstranata se sukobio sa policijom. Demonstracije su tih večeri obeležili neredi na ulicama, suzavac, kamenice, privođenja i više desetina povređenih demonstranta i policajaca.\nFunkcioneri vladajuće Srpske napredne stranke, na čijem je čelu predsednik Srbije Aleksandar Vučić, proteste su ocenili kao "anarhiju" i "nasilni pokušaj rušenja vlasti", a Vučić je za narede optužio "desničare i ekstremiste".\nVučić: Nasilnici će biti poraženi\nSa druge strane, opozicija okupljena oko stranaka koje su bojkotovale izbore ogradila se od organizacije protesta i učešća u neredima, uz optužbe da je "vlast poslala huligane kako bi diskreditovala proteste", kako je to ocenio opozicioni lider Saveza za Srbiju Dragan Đilas.


Nemačko-srpska privredna komora | Konferencije.rs - Kursevi, obuke, edukacije i seminari u Srbiji\n- Zvanično predstavništvo nemačke privrede: Spoljno-trgovinske komore (AHK) su ključni igrači razvoja privrede u inostratstvu u ime SR Nemačke. Komore zastupaju nemačke ekonomske interese na licu mesta.\n- Članstvo: Komore okupljaju kompanije koje su aktivne u bilateralnim privrednim odnosima. Članice imaju poseban glas i značaj kada je reč o promovisanju bilateralnih privrednih odnosa Komore u interakciji sa politikom, biznisom i administracijom.\n- Usluge za preduzeća: Komore nude domicilnim i nemačkim preduzećima usluge za podršku poslovnih aktivnosti preko servisne marke DEinteranational.\nNemačko-srpska privredna komora (AHK Srbija) zastupa interese kompanija članica, pruža informativnu podršku za njihovo poslovanje i zalaže se za razvoj i unapređenje nemačko-srpske trgovine i saradnje u svim privrednim aspektima. Sa preko 300 kompanija članica predstavlja najveću i najznačajniju bilateralnu organizaciju u Srbiji.\n- Usluge i podrška kompanijama članicama koje su zainteresovane za poslovanje u Nemačkoj i Srbiji\n- Zastupanje interesa nemačkih kompanija prema srpskim partnerskim kompanijama\n- Centar mreže nemačkih i srpskih predstavnika privrede\n- Unapređenje dualnog obrazovanja u Srbiji\nTelefon: +381 11 202 80 10\nProjekat Serbian Visions predstavlja specifičan koncept okupljanja organizaci...